pythainlp/thai-wiki-dataset-v4 huggingface dataset:
เส้นประสาทมีเดียน

เส้นประสาทมีเดียน (Median nerve) เป็นเส้นประสาทที่วิ่งลงมาตามแขนและปลายแขน นับเป็นหนึ่งในห้ากล้ามเนื้อที่มีต้นกำเนิดมาจากร่างแหประสาทแขน (brachial plexus)
เส้นประสาทมีเดียนเกิดจากแลทเทอรัล คอร์ด lateral cord) และมีเดียล คอร์ด (medial cord) ของร่างแหประสาทแขน และต่อเนื่องลงมาตามแขนและเข้าสู่ปลายแขนร่วมกับหลอดเลือดแดงแขน (brachial artery)
เส้นประสาทมีเดียนเป็นเส้นประสาทเพียงเส้นเดียวที่ผ่านเข้าในคาร์ปัล ทันเนล (carpal tunnel) ซึ่งอาจถูกกดได้ในกลุ่มอาการคาร์ปัล ทันเนล (carpal tunnel syndrome)
4 ล้อซิ่ง...ซ่าท้าโลก

4 ล้อซิ่ง...ซ่าท้าโลก  เป็นภาพยนตร์คอมพิวเตอร์แอนิเมชันอเมริกันแนวตลกและกีฬา ฉายเมื่อ ค.ศ. 2006 สร้างโดย พิกซาร์แอนิเมชันสตูดิโอส์ และจัดจำหน่ายโดย วอลต์ดิสนีย์พิกเชอส์ ภาพยนตร์กำกับโดย จอห์น แลสซีเตอร์ จากบทภาพยนตร์โดย แดน โฟเจลแมน, แลสซีเตอร์, โจ แรนฟต์, คีล เมอร์รีย์, ฟิลล์ โลรินและยอเกน คลูบิน และเนื้อเรื่องโดย แลสซีเตอร์, แรนฟต์และคลูบิน "4 ล้อซิ่ง...ซ่าท้าโลก" เป็นภาพยนตร์เรื่องสุดท้ายของพิกซาร์ที่สร้างโดยอิสระ ก่อนที่พิกซาร์จะถูกซื้อกิจการโดยดิสนีย์ในเดือนมกราคม ค.ศ. 2006 ภาพยนตร์ดำเนินเรื่องอยู่ในโลกที่เต็มไปด้วยรถยนต์พูดได้แบบมานุษยรูปนิยมและยานพาหนะอื่น ๆ โดยเล่าเรื่องราวของรถแข่งที่มีชื่อว่า ไลท์นิง แม็คควีน กำลังเดินทางไปสู่การแข่งขันที่ยิ่งใหญ่ที่สุดในชีวิตของเขา แต่เขาติดอยู่ในเมืองเรดิเอเตอร์สปริงที่รกร้างและเรียนรู้ เกี่ยวกับมิตรภาพ ครอบครัว และสิ่งต่าง ๆ ในชีวิตที่ควรค่าแก่การรอคอยอย่างแท้จริง
ภาพยนตร์แสดงนำด้วยการให้เสียงตัวละครโดย โอเวน วิลสัน, พอล นิวแมน (เป็นการแสดงครั้งสุดท้ายของเขา), บอนนี ฮันต์, แลร์รีเดอะเคเบิลกาย, โทนี แชลูบ, ชีช มาริน, จอร์จ คาร์ลิน, พอล ดูลีย์, เจนิเฟอร์ ลูอิส, กุยโด ควอโรนี, ไมเคิล คีตัน, แคทเธอรีน เฮลมอนด์, จอห์น แรตเซนเบอร์เกอร์และริชาร์ด เพตตี ในขณะที่นักแข่งรถ เดล เอิร์นฮาร์ด จูเนียร์ (ให้เสียงเป็น "จูเนียร์"), มาริโอ อันเดรตติ, มิชชาเอล ชูมัคเคอร์และเจย์ เลโน (ให้เสียงเป็น "เจย์ ลิโม") ให้เสียงเป็นตัวเอง
เนื้อเรื่องย่อ.
ไลท์นิ่ง แม็คควีน (พากย์เสียงโดย โอเวน วิลสัน) รถแข่งใหม่ซิงร้อนฉ่า ที่มีความสำเร็จเป็นแรงขับเคลื่อน แต่เขาก็ได้เรียนรู้ว่า ชีวิตเป็นเรื่องของการเดินทาง ไม่ใช่เส้นชัย เมื่อเขาพบว่าตัวเองต้องวิ่งทางอ้อมตามเส้นทางรูท 66 ที่นำไปสู่เรดิเอเตอร์ สปริงส์ ระหว่างการเดินทางข้ามประเทศ ไปเพื่อเข้าแข่งขันรายการพิสตัน คัพ แชมเปียนชิพในแคลิฟอร์เนีย แม็คควีนก็มีโอกาสได้รู้จักเหล่ารถน่ารัก น่าเอ็นดูของเมืองนี้ ซึ่งประกอบไปด้วย ด็อค ฮัดสัน (พากย์เสียงโดย พอล นิวแมน) รถฮัดสัน ฮอร์เน็ต ปี 1951 ที่มีอดีตลึกลับ, แซลลี คาร์เรรา (พากย์เสียงโดย บอนนี ฮันท์) รถปอร์เชสุดเฉียบ ปี 2002 และ เมเทอร์ (พากย์เสียงโดย แลร์รี เดอะ เคเบิล กาย) รถลากเก่าสนิมเขรอะ ที่ช่วยให้เขารู้ว่า ยังมีสิ่งอื่นที่สำคัญยิ่งไปกว่าถ้วยรางวัล ชื่อเสียง และการได้รับการสนับสนุน ราโมน (พากย์เสียงโดย เชก มาร์ติน) เจ้าของร้านทำสีชื่อดังในเมืองนี้ แต่ไม่มีลูกค้ามาหลายปี โฟล (พากย์เสียงโดย เจนนิเฟอร์ เลวิส) เจ้าของปั้มน้ำมันแห่งหนึ่ง แต่กลับขาดทุน และเป็นภรรยาของ ราโมน ลิชชี่(พากย์เสียงโดย การ์เตอลิน เหลมด) รถที่อยู่คู่เมืองนี้มาหลายปี ส่วนสามีก็เสียชีวตไป จนกลายเป็นอนุเสาวรีย์ของเมืองนี้ เรด (พากย์เสียงโดย โจ ราฟท์) รถดับเพลิงสุดใจดีในเมืองนี้ และยังเป็นเพื่อนของลิชชี่ แมก (พากย์เสียงโดย จอห์น ราดเชนเบอร์เกอร์) รถบรรทุกที่ส่ง ไลท์นึ่ง แม็กควีน ไปยังส่วนต่างๆ แต่กลับทำหาย 
เกร็ดเกี่ยวกับภาพยนตร์.
ชื่อ แม็คควีน มาจากชื่อของ "เกล็น แม็คควีน" หนึ่งในทีมงานของพิกซาร์ที่ได้เสียชีวิตไปแล้ว
ด็อค ฮัดสัน ตัวละครในเรื่องถูกบทเขียนให้เสียชีวิตก่อนภาพยนตร์ภาคที่ 2 เนื่องจาก พอล นิวแมน ผู้ให้เสียงพากย์ตัวละครนี้ได้เสียชีวิตลงด้วยโรคมะเร็งปอดในปี ค.ศ. 2008
รายพระนามพระมเหสีในพระมหากษัตริย์ฝรั่งเศส

"ดูที่รายพระนามกษัตริย์และจักรพรรดิฝรั่งเศส"
พระมเหสีแห่งฝรั่งเศส ตั้งแต่พ.ศ. 1530 ประเทศฝรั่งเศสมีสมเด็จพระมเหสีในพระมหากษัตริย์และพระจักรพรรดิแห่งฝรั่งเศส (Royal Consort) ทั้งหมด 53 พระองค์ แยกตามพระอิสริยยศได้ดังนี้
หมายเหตุ.
ตั้งแต่ พ.ศ. 1828 ถึง พ.ศ. 1878 เมื่อราชอาณาจักรนาวาร์และฝรั่งเศสได้รวมกันตั้งแต่การอภิเษกสมรสของสมเด็จพระราชินีโจนที่ 1 แห่งนาวาร์ซึ่งเป็นสมเด็จพระราชินีนาถแห่งนาวาร์ กับ พระเจ้าฟิลิปที่ 4และมีทายาทสืบราชสมบัติ 3 พระองค์ คือ พระเจ้าหลุยส์ที่ 10, พระเจ้าฟิลิปที่ 5 และพระเจ้าชาร์ลส์ที่ 4 แต่เมื่อการสวรรคตของพระเจ้าชาร์ลส์ที่ 4 ความสัมพันธ์ของฝรั่งเศสและนาวาร์เริ่มเสื่อมถอย ในที่สุดราชอาณาจักรนาวาร์ก็ประกาศแยกประเทศกับฝรั่งเศสใน พ.ศ. 2132 เมื่อพระเจ้าอองรีที่ 4 เสวยราชย์ แต่ตำแหน่งกษัตริย์แห่งนาวาร์ก็ยังคงอยู่
ในสมัยพระเจ้าอองรีที่ 4 มาร์เกอรีตแห่งวาลัวร์ พระมเหสี ทรงเป็นราชินีแห่งนาวาร์ และต่อมาทรงเป็นสมเด็จพระราชินีแห่งฝรั่งเศสด้วยเช่นกัน หลังจากนั้นใน พ.ศ. 2163 มงกุฎแห่งนาวาร์ถูกรวมเข้ากับฝรั่งเศสแต่พระมหากษัตริย์ก็ยังเป็นตำแหน่งกษัตริย์แห่งนาวาร์ต่อไปจนถึงพ.ศ. 2334 ตำแหน่งกษัตริย์แห่งนาวาร์ถูกยกเลิกในสมัยการปฏิวัติฝรั่งเศส ต่อมาถึงจะได้รับการฟื้นฟูแต่กษัตริย์ราชวงศ์โบนาปาร์ต และราชวงศ์ออร์เลออง ไม่ได้ใช้ตำแหน่งนี้อีกเลย
ผู้สำเร็จราชการแทนพระองค์.
ในประเทศฝรั่งเศสมีสมเด็จพระราชินีหลายพระองค์ที่เป็นผู้สำเร็จราชการแทน พระสวามี หรือ พระโอรสเมื่อทรงพระเยาว์
ราชวงศ์วาลัวส์แห่งราชวงศ์กาเปเตียง.
บางข้อมูลอ้างถึง มาร์กาเร็ตแห่งอองชู สมเด็จพระราชินีแห่งอังกฤษทรงดำรงเป็นสมเด็จพระราชินีแห่งฝรั่งเศส แต่ความถูกต้องเกี่ยวกับพระอิศริยยศของพระนางยังเป็นที่โต้แย้ง พระนางทรงดำรงตำแหน่งนี้เป็นเวลาสั้นจากดินแดนที่อังกฤษยึดมาจากฝรั่งเศส
วัยระเริง

วัยระเริง เป็นภาพยนตร์ไทย ที่ออกฉายเมื่อปี พ.ศ. 2527 ผลงานการกำกับโดย เปี๊ยก โปสเตอร์ ซึ่งเป็นผลงานเรื่องแรกของอำพล ลำพูนและวรรษมน วัฒโรดม ก่อนที่ทั้งคู่จะแสดงคู่กันอีกในภาพยนตร์เรื่องที่สองของทั้งคู่เรื่องน้ำพุ
เรื่องย่อ.
ศรีนวลเป็นครูประจำห้อง 650 แต่หลานชายของเธอ เป็นนักดนตรีที่ไม่ชอบไปโรงเรียน เธอจึงให้หลานชายฝึกทักษะดนตรีที่บ้าน แม้เธอได้ปรับปรุงบางวิชาให้เป็นเพลงก็ตาม วิธีนี้ช่วยนักเรียนของเธอพัฒนาความจำ และพวกนักเรียนก็ทำข้อสอบได้ดีมาก เพลงได้รับความนิยมและเจ้าของค่ายเพลงก็ได้เสนอที่จะผลิตผลงานเพลงออกมา แต่ศรีนวลเรียกร้องค่าลิขสิทธิ์ และในวันไหว้ครู วงดุรยางค์ร่วมกับนักเรียนจากห้อง 650 ได้เล่นเพลงเหล่านั้น ซึ่งมันทำให้ศรีนวลและคนอื่น ๆ ในโรงเรียนภาคภูมิใจเป็นยิ่งนัก แต่ก็มีวัยระเริงรุ่นใหม่ที่แรงและให้ความตื่นเต้นมากกว่าเดิมซึ่งกำกับภาพยนตร์โดย นพพร วาทิน ที่ทำเป็นภาค2ที่มีความรุนแรงมากขึ้น เพื่อจะได้เข้ากับปัญหาวัยรุ่นสมัยนั้นซึ่งมีอยู่มาก เช่น ติดยาเสพติด กินเหล้า ทะเลาะวิวาท ทำตัวไม่เหมาะสมต่าง ๆ และมีปัญหาทางด้านสังคมและครอบครัวที่เข้ากันไม่ได้ หนังเรื่องนี้จะทำให้ผู้ชมที่เป็นวัยรุ่นได้ดูแล้วสำนึก แล้วเป็นตัวอย่างครูที่ดีที่ทำให้นักเรียนเป็นคนดีและกลับใจใหม่ เป็นหนังดีรับวันครู นักแสดงนำโดย อัจฉราพรรณ ไพบูลย์สุวรรณ หลุยส์ สก๊อต คาเรน คล่องตรวจโรค ที่นำแสดงหนังเรื่องนี้ที่ทำใหม่อีกครั้งและเข้าฉายในปี พ.ศ. 2541
ไผ่ พงศธร

ไผ่ พงศธร(เกิด 12 มิถุนายน พ.ศ. 2525) ชื่อเล่น ไผ่ เป็นนักร้องลูกทุ่งและนักแสดงชาวไทย สังกัดค่ายแกรมมี่โกลด์ เจ้าของฉายา “หนุ่มตามฝันจากบ้านไกล“ เขาอยู่ในวงการบันเทิงมาแล้ว 20 ปี และเป็นนักฟุตบอลให้กับสโมสรฟุตบอลยโสธร ในไทยลีก3
ประวัติ.
พงศธร มีชื่อจริงว่า ประยูร ศรีจันทร์ เป็นบุตรของนางบุญทัน และนายหมุน ศรีจันทร์ (เสียชีวิตแล้ว) และมีพี่สาวชื่อว่า นางเจยูร ศรีจันทร์ ที่บ้านสร้างแต้ ตำบลโพนงาม อำเภอกุดชุม จังหวัดยโสธร ไผ่มีพี่น้องทั้งหมด 4 คน โดยเป็นลูกชายคนสุดท้องและมีพี่สาวอีก 3 คน
ไผ่ พงศธร เป็นผู้ที่สู้ชีวิตเนื่องจากในวัยเด็กเกิดในครอบครัวที่ยากจน ต้องออกไปหางานทำตั้งแต่ยังเรียนอยู่ เนื่องจากเสียคุณพ่อไป จึงต้องหาเงินมาเรียนด้วยตนเองโดยการไปรับจ้างแบกเครื่องเสียง เป็นหางเครื่อง เป็นหนุ่มโรงงาน และงานรำวง หมอลำ และรำขอข้าว พอจบชั้นมัธยมศึกษาปีที่ 6 ก็จำเป็นเดินทางมาทำงานในกรุงเทพมหานคร เนื่องจากไม่สามารถเรียนต่อได้ โดยเข้ามาเป็นลูกมือที่ร้านของพี่สาว หลังจากนั้นญาติของคุณหย่องได้เข้ามาพบและเห็นว่าพอที่จะทำงานออกอัลบั้มได้ จึงได้ส่งไปบันทึกเสียงตัวอย่างเพลง โดยครูสลา คุณวุฒิ ซึ่งได้เรียกเข้าไปบันทึกเสียงและออกอัลบั้มที่ค่าย แกรมมี่ โกลด์
การศึกษา ระดับชั้นประถมศึกษา โรงเรียนบ้านสร้างแต้ อำเภอกุดชุม จังหวัดยโสธร ระดับมัธยมศึกษา โรงเรียนโพนงามพิทยาคาร อำเภอกุดชุม จังหวัดยโสธร ระดับปริญญาตรี คณะบริหารธุรกิจ สาขาวิชาเอกการจัดการ มหาวิทยาลัยรัตนบัณฑิต และ จบการศึกษาเมื่อปี พ.ศ. 2548 
ในวงการละครโทรทัศน์ เขาร่วมแสดงในละครโทรทัศน์เรื่อง "มงกุฎดอกหญ้า" ทางช่องวัน 31 รับบทเป็น แดนดิน โดยแสดงคู่กับอรทัย ดาบคำ ทั้งนี้ยังเคยเป็นนักฟุตบอลให้กับทีมสโมสรฟุตบอลยโสธรอีกด้วย
ไผ่ก็ได้พักงานเพลงเป็นระยะเวลา 5 ปี (พ.ศ. 2561-2566) โดยผลงานสุดท้ายก่อนพักงานคืออัลบั้มชุดที่ 11 ในปีพ.ศ. 2561 และกลับมามีผลงานอีกครั้งในอัลบั้มชุดที่ 12 ในปี พ.ศ. 2566 โดยในปีพ.ศ. 2566
ผลงานเพลง.
เพลงที่ร่วมร้องกับศิลปินอื่น.
เพลงที่ไผ่ พงศธรได้มีส่วนร่วมในการการร้อง
รางวัล.
รางวัลด้านบันเทิง.
เพชรในเพลง.
สาขา การขับร้องเพลงดีเด่นด้านภาษาไทย ประเภท ชมเชยผู้ขับร้องเพลงไทยลูกทุ่งชาย เนื่องในวันภาษาไทยแห่งชาติ
Daradaily The GREAT Awards.
สาขา นักร้องลูกทุ่งชายที่สุดแห่งปี
Intensive Watch Music Awards.
รางวัล เพลงลูกทุ่งที่ได้รับความนิยมอันดับที่ 1 ที่เปิดบนสถานีวิทยุมากที่สุด ในกรุงเทพฯและปริมณฑล จากการวิจัยของ Intensive Watch
ภาพลักษณ์.
สวนดุสิตโพล.
ผลสำรวจที่สุดแห่งปี สาขา นักร้องเพลงลูกทุ่งชาย ที่ประชาชนชอบมากที่สุด
เอแบคโพล.
ผลสำรวจ ที่สุดของบันเทิงแห่งปี สาขา นักร้องชายไทย ที่เป็นที่ชื่นชอบมากที่สุด อันดับที่ 3
คอนเสิร์ต.
ถ่ายปกนิตยสาร
นิตยสาร ขวัญเรือน ปีที่ 41 ฉบับที่ 911 ปักษ์แรกเดือน พฤศจิกายน ประจำปี 2552 ร่วมด้วย เอิร์น สุรัตน์ติกานต์ และ ฝน ธนสุนทร
นิตยสาร Z Star ลูกทุ่ง ปีที่ 1 ฉบับที่ 6 เดือน มิถุนายน ประจำปี 2557
นิตยสาร All Magazine ปีที่ 10 ฉบับที่ 4 เดือน สิงหาคม ประจำปี 2558
ไทย (หนังสือพิมพ์)

ไทย คือหนังสือพิมพ์ออกเมื่อปี พ.ศ. 2451 มีเจ้าของคือหลวงฤทธิศักดิ์ชลเขต ต่อมาเปลี่ยนเป็นจมื่นเทพดรุณาทร ในปี พ.ศ. 2453 หนังสือพิมพ์ไทย เลิกกิจการเพราะมีหนี้สินมากมาย รัฐบาลได้ซื้อไว้ และออกใหม่ภายใต้ชื่อว่า ไทยใหม่ เพื่อหลีกปัญหาหนี้สินเก่า แต่ยังเรียกกันโดยทั่วไปว่า "ไทย" ได้เลิกกิจการเมื่อวันที่ 12 กรกฎาคม พ.ศ. 2475 ภายหลังการเปลี่ยนแปลงการปกครอง
ประวัติ.
หนังสือพิมพ์ "ไทย" ออกในปี พ.ศ. 2451 ต่อมาเลิกกิจการเพราะมีหนี้สินมากมาย รัฐบาลได้ซื้อไว้ และออกใหม่ภายใต้ชื่อว่า ไทยใหม่ เพื่อหลีกปัญหาหนี้สินเก่า โดยทางหนังสือพิมพ์กราบบังคมทูลรัชกาลที่ 6 ว่า "นับแต่ใช้ตราแผ่นดิน (ตราครุฑ) ประทับที่หัวหนังสือหน้า 1 แล้วก็มีผู้นิยมอ่านมากขึ้น ผู้บอกรับประจำ เดิมมี 300 คน เพิ่มเป็น 500 คน แต่ราคาขายยังคงเดิม คือรับประจำปี ปีละ 30 บาท ขายปลีกฉบับละ 3 สตางค์ จึงกราบบังคมทูลขอเงินเพิ่มอีกเป็นรายได้ประจำ 4,000 บาทตั้งแต่ ร.ศ. 131 เพื่อลดราคา"
"ไทย" ยังคงยังไม่ได้ทำหน้าที่เป็นของรัฐบาลเต็มตัว แม้จะมีตราครุฑประทับอยู่ กรมหลวงพิษณุโลกประชานาถ จึงได้กราบบังคมทูลให้มีหนังสือพิมพ์ที่ทำหน้าที่เป็นปากเสียงของรัฐบาลโดยตรง เหมือนกับเป็นฝ่ายประชาสัมพันธ์ของรัฐเนื่องจากเวลานั้นมีหนังสือพิมพ์เป็นสื่อมวลชนชนิดเดียวที่สามารถทำหน้าที่นี้ได้ หลังจากนั้นได้มีการจัดตั้งหน่วยงานรัฐคือกระทรวงมุรธาธรที่ทำหน้าที่เกี่ยวข้องกับหนังสือพิมพ์โดยตรง "ไทย" จึงได้รับการสนับสนุนจากรัฐบาลอย่างเต็มที่มาตั้งแต่นั้น
ในปี พ.ศ. 2457 อันเป็นปีความรุนแรงแห่งสงครามปากกา พระราชทานเงินให้ ไทย อีก 20,000 บาท เพื่อจัดการโรงพิมพ์ให้เรียบร้อย "ไทย" ได้เสนอข่าวตามนโยบายของรัฐบาล ทั้งยังขอสิทธิพิเศษในการลงข่าวการประชุมเสนาบดีบางเรื่องที่ไม่ปิดบังด้วย
ต่อมาในปี พ.ศ. 2466 ไทยเปลี่ยนเจ้าของเป็นพระยาอิศรพันธุ์ ได้เลิกกิจการเมื่อวันที่ 12 กรกฎาคม พ.ศ. 2475 ภายหลังการเปลี่ยนแปลงการปกครอง
รูปแบบ.
"ไทย" เป็นหนังสือพิมพ์รายวันฝ่ายรัฐบาล เผยแพร่ความเห็นของรัฐบาล มีการจัดคอลัมน์ที่ไม่เป็นระเบียบเรียบร้อย ส่วนใหญ่มีประมาณ 6 คอลัมน์ ยังไม่แยกข่าวออกเป็นหมวดหมู่ เนื้อหาข่าวยังปนกับเนื้อหาประเภทอื่น การพาดหัวข่าวโดยใช้ภาษาที่ดึงดูดใจผู้อ่าน แต่ขนาดของตัวพิมพ์เป็นตัวใหญ่ธรรมดา ใหญ่กว่าตัวพิมพ์เล็ก แต่ไม่ใช้ตัวโป้งเพื่อให้สะดุดตาเท่านั้น
การจัดหน้าและภาพ มีการลงภาพบุคคลสำคัญในข่าว มีการจัดภาพหลาย ๆ ภาพรวมเป็นกลุ่มเดียวกันในฉบับหลัง ๆ โดยไม่กระจายรูปภาพเหมือนในหนังสือพิมพ์ปัจจุบัน ภาพประกอบโฆษณาส่วนมากเป็นภาพเขียน ส่วนเนื้อหา เป็นข่าว บทความ ประกาศ และโฆษณา บันเทิงคดี เช่นนิทานชาดก เรื่องแปลจีน และบทกวี
การเขียนข่าว เขียนแบบรายงานจากโทรเลข คือเขียนสั้น ๆ ไม่มีสำนวนโลดโผนหรือตื่นเต้น แต่เก็บเนื้อหาสาระได้ชัดเจน ข่าวต่างจังหวัดมีความล่าช้าอยู่มาก เช่นตีพิมพ์ข่าวเมื่อวันที่ 18 มกราคม แต่เป็นเหตุการณ์ที่เกิดขึ้นเมื่อเดือนธันวาคม ปีที่แล้ว
การวิพากษ์วิจารณ์.
"อวันตี" โจมตี "ไทย" ในฉบับวันศุกร์ที่ 20 เมษายน 2452 ว่า <templatestyles src="แม่แบบ:คำพูด/style.css" />พิมพ์ไทยเอ๋ย ตั้งแต่เพื่อนอุบัติมาในบรรณาโลก เรายังไม่เห็นได้ทำประโยชน์อันใดให้แก่ชาติบ้างเลย นอกจากใช้วิธี ป.จ. ตะบันไป เราพิเคราะห์ดูไม่สมควรกับเกียรติยศที่ได้เอาตราครุฑมาติดหน้าโรงพิมพ์เลย เช่นนี้เราเห็นควรจะปลดเอาตราครุฑออกเสีย เอารูปแร้งกินผีเข้ามาติดไว้แทนจะเหมาะกว่ากระมัง____เราใคร่จะขนานนามหนังสือพิมพ์ไทยเสียเดี๋ยวนี้ว่า หนังสือพิมพ์ไทยคือหนังสือพิมพ์ภัยของประเทศนั่นเอง
ดัมโบ้

ดัมโบ (Dumbo) เป็นภาพยนตร์แอนิเมชันขนาดยาวเรื่องที่ 4 ของวอลต์ ดิสนีย์ ออกฉายวันที่ 23 ตุลาคม ค.ศ. 1941 กำกับโดย Ben Sharpsteen เป็นภาพยนตร์แอนิเมชันต้นทุนต่ำที่สร้างขึ้นมาในขณะที่ดิสนีย์กำลังประสบปัญหาด้านการเงิน เนื่องจากความล่าช้าและงบประมาณบานปลายในการสร้างภาพยนตร์ แฟนตาเซีย และภาพยนตร์สองเรื่องก่อนหน้า คือ หุ่นไม้พินอคคิโอ และ แฟนตาเซีย ไม่ได้รับความนิยมเท่าที่ควร ภาพยนตร์เรื่องนี้ประสบความสำเร็จอย่างล้นหลาม และทำให้วอลต์ ดิสนีย์ รอดพ้นจากภาวะการขาดทุนได้ และนอกจากนี้ ดับโบ้ยังชนะเลิศรางวัลออสการ์ 1 สาขา คือ สาขาดนตรีประกอบภาพยนตร์ยอดเยี่ยม อีกด้วย
ดัมโบสร้างจากเรื่องราวในหนังสือนิทานภาพสำหรับเด็ก เขียนโดยเฮเลน อเบอร์สัน วาดภาพประกอบโดยแฮโรลด์ เพิร์ล เป็นเรื่องราวเกี่ยวกับลูกช้างเกิดใหม่จากแม่ช้างในคณะละครสัตว์ชื่อ จัมโบ มันมีหูใหญ่ผิดธรรมชาติจึงได้ชื่อว่า ดัมโบ ถูกพรากออกจากแม่ และไม่ได้รับความสนใจจากช้างอื่นในฝูง มีเพื่อนที่คอยปลอบโยนเพียงตัวเดียวเป็นหนูชื่อ ทิโมที คิว. เมาส์ ในเวลาต่อมาดัมโบเรียนรู้ที่จะบิน โดยใช้หูขนาดใหญ่ของมันกระพือแทนปีก และกลายเป็นดาราดังของคณะละครสัตว์
เว็บคิต

เว็บคิต  เป็นเร็นเดอริงเอนจินที่เริ่มพัฒนาโดยบริษัทแอปเปิล และโดยหลักใช้ในเว็บเบราว์เซอร์ทั้งซาฟารีกับไอโอเอสทั้งหมด
HTML และ JavaScript engine ของเว็บคิตเริ่มต้นในฐานะตัวคัดลอกรหัสต้นฉบับของ KHTML และคลังโปรแกรม KJS จาก KDE และได้รับการพัฒนาอย่างต่อเนื่องจากผู้มีส่วนร่วมของ KDE, แอปเปิล, กูเกิล, โนเกีย, บิตสตรีม, แบล็กเบอร์รี, โซนี่, Igalia และอื่น ๆ เว็บคิตสนับสนุนระบบปฏิบัติการ macOS, Windows, Linux และUnix ในวันที่ 3 เมษายน ค.ศ. 2013 ทางกูเกิลประกาศว่าตนคัดลอกรหัสต้นฉบับของ WebCore ส่วนประกอบของเว็บคิต ไปใช้ในกูเกิล โครมรุ่นในอนาคตกับโอเปร่า ภายใต้ชื่อ Blink
พระเจ้าบรมวงศ์เธอ พระองค์เจ้ากนกวรรณเลขา

พระเจ้าบรมวงศ์เธอ พระองค์เจ้ากนกวรรณเลขา (21 ธันวาคม พ.ศ. 2400 – 29 มิถุนายน พ.ศ. 2461) พระราชธิดาพระองค์ที่ 36 ในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง
พระประวัติ.
พระเจ้าบรมวงศ์เธอ พระองค์เจ้ากนกวรรณเลขา เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่เจ้าจอมมารดาเที่ยง เมื่อวันจันทร์ เดือนยี่ ขึ้น 6 ค่ำ นพศก จุลศักราช 1219 ตรงกับวันที่ 21 ธันวาคม พ.ศ. 2400 มีพระโสทรเชษฐาและพระโสทรภคินี ได้แก่ พระเจ้าบรมวงศ์เธอ กรมหลวงสมรรัตนศิริเชฐ, พระเจ้าบรมวงศ์เธอ พระองค์เจ้าเสวตรวรลาภ, พระเจ้าบรมวงศ์เธอ พระองค์เจ้าศรีนาคสวาดิ, พระเจ้าบรมวงศ์เธอ กรมหมื่นราชศักดิ์สโมสร, พระเจ้าบรมวงศ์เธอ พระองค์เจ้าหญิง(ไม่มีพระนาม), พระเจ้าบรมวงศ์เธอ กรมหมื่นพงษาดิศรมหิป, พระเจ้าบรมวงศ์เธอ พระองค์เจ้าแขไขดวง, พระเจ้าบรมวงศ์เธอ พระองค์เจ้าจรูญฤทธิเดช และพระเจ้าบรมวงศ์เธอ พระองค์เจ้าพวงสร้อยสอางค์
พระองค์มีศักดิ์เป็นพระญาติของสมเด็จพระเจ้าบรมวงศ์เธอ เจ้าฟ้ากุณฑลทิพยวดี โดยพระองค์สืบเชื้อสายมาจากนายจำปา ณ เวียงจันทน์ ซึ่งเป็นพระญาติของเจ้าจอมมารดาทองสุก ในรัชกาลที่ 1 พระราชธิดาของพระเจ้าอินทวงศ์แห่งเวียงจันทน์ 
พระเจ้าบรมวงศ์เธอ พระองค์เจ้ากนกวรรณเลขา สิ้นพระชนม์เมื่อวันเสาร์ เดือน 8 แรม 6 ค่ำ ปีมะเมีย สัมฤทธิศก จุลศักราช 1280 ตรงกับวันที่ 29 มิถุนายน พ.ศ. 2461 สิริพระชันษา 60 ปี พระบาทสมเด็จพระมงกุฎเกล้าเจ้าอยู่หัว เสด็จพระราชดำเนินพระราชทานเพลิงพระศพ พระเจ้าบรมวงศ์เธอ พระองค์เจ้ากนกวรรณเลขา เมื่อวันที่ 10 เมษายน พุทธศักราช 2463 ณ พระเมรุ วัดเทพศิรินทราวาสราชวรวิหาร ในการนี้ทรงพระกรุณาโปรดเกล้าฯ พระราชทานพระโกศไม้สิบสอง พระกอบพระเกียรติยศ
ความเกลียด

ความเกลียดชัง เป็นอารมณ์หนึ่งของมนุษย์ที่แสดงถึงความไม่ชอบ หรือ ปฏิกิริยาที่แสดงความไม่เห็นด้วย กับผู้อื่น บางครั้งพบว่าความเกลียดชังเป็นอาการที่เกิดจากการดูถูกตนเอง มากกว่าจากการถูกข่มเหงรังแก 
ความเกลียดชัง ตรงข้ามกับความรัก สามารถลดอาการเกลียดชังได้ด้วยการหลีกเลี่ยงจากสิ่งที่เกลียดชัง แต่หากไม่สามารถหลีกเลี่ยงสิ่งที่ทำให้เราเกลียดชังได้ ก็ควรหลับตา ระลึกถึงแต่สิ่งที่สวยงาม และทำให้เรามีความสุข ที่สำคัญเราควรระงับอารมณ์เกลียดชังให้อยู่ เพราะบางครั้งอารมณ์เกลียดชังก็นำพาเราไปสู่ความรุนแรงได้ บางครั้งความเกลียดชังสามารถแก้ได้ด้วยการให้อภัย
ในเชิง จิตวิทยา, ซิกมุนด์ ฟรอยด์ นิยามความเกลียดชังว่าเป็นความพยายามทำลายต้นกำเนิดแห่งความไม่มีความสุข
จอห์น เมเจอร์

เซอร์จอห์น เมเจอร์  (เกิด 29 มีนาคม ค.ศ. 1943) นักการเมืองชาวอังกฤษและอดีตนายกรัฐมนตรีแห่งสหราชอาณาจักรจากพรรคอนุรักษนิยม
ชีวิตทางการเมือง.
หลังจากนางมาร์กาเรต แทตเชอร์ได้ลาออกจากตำแหน่งในเดือนพฤศจิกายน ค.ศ. 1990 เนื่องจากปัญหาภายในพรรคและการเสื่อมความนิยมจากนโยบายผู้มีสิทธิ์ออกเสียง (Poll Tax) ทำให้นายจอห์น เมเจอร์ชนะการเลือกตั้งหัวหน้าพรรคและก้าวขึ้นดำรงตำแหน่งแทน ในการเลือกตั้งทั่วไปในสหราชอาณาจักร พ.ศ. 2535 แม้ว่าผลสำรวจความคิดเห็นก่อนหน้านี้และหน้าคูหาจะระบุว่าพรรคแรงงานจะมีคะแนนนำ แต่พรรคอนุรักษนิยมได้รับที่นั่ง 336 ที่นั่ง ทำให้สามารถจะจัดตั้งรัฐบาลเสียงข้างมากได้เป็นสมัยที่ 4 ติดต่อกัน การเลือกตั้งครั้งนี้พรรคอนุรักษนิยมยังได้รับคะแนนเสียงสูงที่สุดในประวัติศาสตร์การเมืองสหราชอาณาจักร หลังจากการเลือกตั้งพรรคแรงงานภายใต้การนำของหัวหน้าพรรคคนใหม่ของโทนี แบลร์ได้ปรับจุดยืนจากพรรคฝ่ายซ้ายเป็นพรรคสายกลางมากขึ้น สนับสนุนระบบตลาดเสรีมากขึ้น ประกอบกับคะแนนนิยมที่เสื่อมลงของพรรคอนุรักษนิยมในการแก้ปัญหาเศรษฐกิจตั้งแต่ พ.ศ. 2535 ทำให้พรรคแรงงานได้รับชัยชนะในการเลือกตั้งทั่วไปในสหราชอาณาจักร พ.ศ. 2540 หลังจากพ่ายแพ้นายจอห์น เมเจอร์ ได้ลาออกจากตำแหน่งนายกรัฐมนตรีและหัวหน้าพรรค
วิกิพีเดียภาษาอารากอน

วิกิพีเดียภาษาอารากอน  หรือ Biquipedia เป็นสารานุกรมวิกิพีเดียที่จัดทำขึ้นในภาษาอารากอน เริ่มสร้างเมื่อวันที่ 21 กรกฎาคม ค.ศ 2004 ณ วันที่ #เปลี่ยนทาง วิกิพีเดียภาษานี้มีบทความถึง บทความ
กลยุทธ์ลูกโซ่

กลยุทธ์ลูกโซ่ หรือ เหลียนหวนจี้  เป็นหนึ่งในกลศึกสามก๊ก กลยุทธ์ที่มีความหมายถึงเมื่อกองกำลังศัตรูมีพละกำลังที่เข้มแข็งกว่าหลายเท่า จักปะทะด้วยกำลังมิได้โดยเด็ดขาด พึงใช้กลอุบายนานาให้ศัตรูต่างถ่วงรั้งซึ่งกันและกัน ทำลายความแข็งแกร่งของศัตรูหรือร่วมมือกับพลังต่าง ๆ ร่วมโจมตีเพื่อขจัดความฮึกเหิมของศัตรูให้หมดสิ้นไป
คัมภีร์อี้จิงกล่าวว่า "แม่ทัพผู้ปรีชา จักได้ฟ้าอนุเคราะห์" ซึ่งหมายความว่าแม่ทัพผู้ปรีชาสามารถในการศึก ย่อมสามารถจะบัญชาการศึกสงครามได้อย่างคล่องแคล่วดุจดั่งตามคำ "ความประสงค์ของฟ้า" จักต้องได้รับชัยชนะในการศึกสงครามเป็นมั่นคง ตัวอย่างการนำเอากลยุทธ์ลูกโซ่ไปใช้ได้แก่โจโฉวางกลอุบายลอบโจมตีอ้วนเสี้ยวด้วยการตัดกำลังเสบียงของอ้วนเสี้ยวจนแตกพ่าย
ตัวอยางกลยุทธ์.
เมื่อคราวอ้วนเสี้ยวนำกำลังทหารจากเกงจิ๋ว อิวจิ๋วและเฉงจิ๋ว
สงครามนางฟ้า

สงครามนางฟ้า เป็นละครโทรทัศน์ที่ดัดแปลงจากวรรณกรรมทางอินเทอร์เน็ต ในชื่อ "ชีวิตรันทด เรื่องจริงผ่านคอม" ของ แอร์กี่ (นามปากกา) โดยเขียนขึ้นจากชีวิตจริงของตนเอง ซึ่งเคยเป็นแอร์โฮสเตส โดยสะท้อนให้เห็นเบื้องหลังของเหล่าบรรดาแอร์โฮสเตสและสจ๊วต ว่าเป็นอย่างไร 
ถกลเกียรติ วีรวรรณ ได้นำวรรณกรรมนี้มาสร้างเป็นละคร ผลิตโดย เอ็กแซ็กท์-ซีเนริโอ บทโทรทัศน์โดย ฐานวดี สถิตยุทธการ กำกับการแสดงโดย นิพนธ์ ผิวเณร โดยได้นักแสดงมากฝีมือ อาทิ สหรัถ สังคปรีชา, น้ำทิพย์ จงรัชตวิบูลย์, ณวัฒน์ กุลรัตนรักษ์, วราพรรณ หงุ่ยตระกูล, อภิษฎา เครือคงคา, ปานวาด เหมมณี, กวินรัฏฐ์ ยศอมรสุนทร, อภิชาติ หาลำเจียก, ภัสสร บุณยเกียรติ, มยุริญ ผ่องผุดพันธ์ ออกอากาศทุกวันจันทร์-พฤหัสบดี ทางTV5 HD1 ในเวลาหลังข่าวภาคค่ำ ออกอากาศวันแรก 8 มกราคม พ.ศ. 2551 ตอนสุดท้ายเมื่อวันที่ 6 มีนาคม พ.ศ. 2551 (นำมาออกอากาศอีกครั้งในเดือนกุมภาพันธ์ พ.ศ. 2553 เวลาก่อนเที่ยง ทาง ททบ.5 และรีรันเดือนมกราคม พ.ศ. 2567 ทางช่องวัน 31)
ปฏิกิริยาภายหลังออกอากาศ.
หลังจากละครออกอากาศได้ไม่นาน ก็เกิดปฏิกิริยาตอบกลับจากสังคมหลายภาคส่วน โดยเริ่มจากการสหภาพการบินไทยในส่วนของแอร์โฮสเตสและสจ๊วต ออกมาเปิดเผยว่า ละครเรื่องนี้สร้างขึ้นมาด้วยความไม่จริง ทำให้ภาพลักษณ์ของพนักงานต้อนรับบนเครื่องเสียหาย เพราะเนื้อเรื่องมีแต่เรื่องชิงรักหักสวาทอย่างผิดศีลธรรมและเครื่องแบบของแอร์โฮสเตสก็นุ่งสั้นเกินไป ขอให้ทางผู้สร้างคือ เอ็กแซ็กท์ เปลี่ยนแปลงบทและเครื่องแต่งกายด้วย
ในส่วนของผู้ที่ใช้ชื่อว่า "แอร์กี่" ที่เป็นเจ้าของเนื้อเรื่องเดิมทางอินเทอร์เน็ต ก็มีการเปิดเผยจากหลายบุคคลที่เชื่อว่าตนเป็นตัวละครในเรื่อง เช่น เชอรี่ หรือ กิ๊บ ต่างก็ออกมาเปิดเผยว่าเรื่องจริงนั้นไม่เหมือนกับในละครหรือบทประพันธ์ดั้งเดิม ซึ่งต่างฝ่ายต่างก็ออกมาแฉกันว่าใครเป็นใคร กลายเป็นที่สนใจของสังคมทั้งในโลกไซเบอร์และสังคมจริง ๆ อยู่พักหนึ่ง
กรุงเทพเดลิเมล์

กรุงเทพเดลิเมล์ เป็นหนังสือพิมพ์รายวัน เจ้าของบริษัทสยามฟรีเปรส และนายฮัฟฟ์มัน มีบรรณาธิการคือ นายหลุย คีรีวัต ออกในช่วงปี พ.ศ. 2451-2475 เป็นหนังสือพิมพ์ที่มีเนื้อหาเป็นข่าวสารและโฆษณา และวิพากษ์วิจารณ์รัฐบาล เริ่มแรกมีจำนวน 6 หน้า หลังจากนั้นจึงเพิ่มเป็น 14 หน้า อัตราค่าบำรุง ฉบับละ 10 สตางค์ ค่าบอกรับเป็นสมาชิกปีละ 25 บาท มีโฆษณาและแจ้งความประมาณ 70% ของพื้นที่
การจัดรูปเล่ม แบ่งคอลัมน์เป็น 6 คอลัมน์ แต่ไม่ได้จัดตามรูปแบบของเนื้อหาให้เป็นระเบียบ คือข่าวและบทความปะปนกัน ไม่มีการแบ่งแยกข่าวชนิดต่าง ๆ ให้เป็นอิสระ การพาดหัวข่าว ใช้ตัวใหญ่ธรรมดา ไม่ใช้ตัวโป้ง การจัดหน้าและภาพ เดิมเป็นภาษาไทยปนอังกฤษ ฉบับละ 5 สตางค์ มี 6 หน้า ต่อมาเปลี่ยนเป็นภาษาไทยล้วน หน้า 1 เป็นหน้าโฆษณา ส่วนข่าวและความเห็นลงในหน้า 2 และ 4 เนื้อหาส่วนใหญ่ที่เหลือจะเป็นโฆษณาและประกาศแจ้งความ บทความจะมีความเห็นที่เฉียบขาดและรุนแรง
พระนางมุนจ็อง

มุนจ็องแห่งพาพย็อง (문정왕후, 文定王后) (2 ธันวาคม พ.ศ. 2044–5 พฤษภาคม พ.ศ. 2108) เป็นพระมเหสีองค์ที่ 3 ของพระเจ้าชุงจงแห่งราชวงศ์โชซ็อน พระนางมุนจ็องเป็นธิดา ของใต้เท้า ยุน จี เม แห่งตระกูล ยุน (ฝ่ายเล็ก) พระนางมุนจ็องเป็นผู้สำเร็จราชการแทน หรือ ว่าราชการหลังม่านให้กับโอรส คือพระเจ้ามย็องจงแห่งโชซ็อน เมื่อพระเจ้ามย็องจงยังทรงพระเยาว์ในการปกครองบ้านเมืองด้วยตนเองจนถึงปี พ.ศ. 2108 เมื่อพระนางมุนจ็องสวรรคตทำให้พระเจ้ามย็องจง ได้ครองอำนาจทั้งหมดเองหลังจากที่พระนางมุนจ็องสวรรคตได้รับการเฉลิมพระนามให้เป็น ช็องโย อินมย็อง มุนจ็อง ฮวังฮู (성렬인명문정왕후; 聖烈仁明文定王后) พระสุสานถูกฝังไว้ที่แทรึง
การปกครอง.
พระนางมุนจ็อง ทรงมอบที่ดินและที่นาให้กับประชาชนที่อยู่ยากแร้นแค้น ซึ่งที่ดินที่มอบให้แก่ประชาชนนั้น ล้วนเป็นที่ดินของเหล่าขุนนางที่ทุจริตฉ้อราษฎร์บังหลวง
เนื่องจากในสมัยพระเจ้าชุงจง ยังคงมีพระชนม์ชีพอยู่ ขุนนางได้แตกออกเป็นสองฝ่ายคือ ฝ่ายยุนใหญ่ คือเป็นฝ่ายของ ยุนอิม พระมาตุลาของพระเจ้าอินจง ที่สนับสนุนพระเจ้าอินจง ซึ่งในขณะนั้นยังคงอยู่ในตำแหน่ง องค์ชายรัชทายาท หรือ เซจา และฝ่ายยุนเล็ก คือฝ่ายของ ยุน ว็อน ฮัง พระเชษฐารอง ของ พระนางมุนจ็อง ซึ่งสนับสนุนพระเจ้ามย็องจง ซึ่งขณะนั้นเป็นยังคงดำรงตำแหน่ง องค์ชายคังว็อน เมื่อพระเจ้าอินจงครองราชย์ได้ตามฝ่ายยุนใหญ่ต้องการ พระเจ้าอินจงได้ขึ้นครองราชย์แทนในสมัยนี้ ฝ่ายยุนเล็กได้กุมอำนาจการปกครองเกือบทั้งหมด และฝ่ายยุนเล็ก ได้กำจัดฝ่ายยุนใหญ่ทั้งหมด ทำให้สมัยนี้ ยุน วอน ฮัง มีอำนาจ และฉ้อราษฎร์บังหลวง ซึ่งเมื่อ พระนางมุนจ็อง ในขณะนั้น คือพระพันปีมุนจ็อง ได้สิ้นพระชนม์ ทำให้ฝ่ายยุนเล็กถูกกวาดล้าง เนื่องจากเสียงคัดค้านของเหล่าขุนนางที่ยื่นฎีกา ให้ปลดและประหาร ยุน ว็อน ฮัง แก่ พระเจ้าเมียงจง ทำให้ ยุน ว็อน ฮัง และฝ่ายยุนเล็ก ถูกกวาดล้าง ในสมัยพระเจ้ามย็องจง ด้วย
สการ์เลตต์ โจแฮนส์สัน

สการ์เลตต์ อิงกริด โจแฮนส์สัน (เกิด 22 พฤศจิกายน, ค.ศ. 1984) เป็นนักแสดงและนักร้องหญิงชาวอเมริกัน-เดนมาร์ก สัญชาติเดนมาร์ก อายุ ปี สการ์เลตต์มีชื่อเสียงจากบทบาทการแสดงในเรื่อง "The Horse Whisperer" ในปีค.ศ. 1998 และได้รับบทวิจารณ์อย่างล้นหลามจากบทบาทการแสดงในเรื่อง "Ghost World", "Lost in Translation" และ "Girl with a Pearl Earring" สการ์เลตต์ได้รับรางวัลแบฟตาจากเรื่อง "Lost in Translation" และได้รับการเสนอชื่อขึ้นชิงรางวัลลูกโลกทองคำจากเรื่อง "Lost in Translation" และ "Girl with a Pearl Earring" ในปีค.ศ. 2003 ด้วย 
นอกจากบทบาทการแสดงแล้ว สการ์เลตต์ยังมีผลงานเพลงอีกด้วย อัลบัมแรกของเธอ คือ "Anywhere I Lay My Head" วางจำหน่ายวันที่ 20 พฤษภาคม ค.ศ. 2008
และยังได้เคยติดในชาร์ตอันดับดาราฮอลลีวุดที่อกสวยเป็นอันดับ 1 ด้วย
ด้านครอบครัว.
มีเชื้อสายโปแลนด์-เดนมาร์ก โดยพ่อของสการ์เลตต์เป็นสถาปนิก ส่วนแม่ (เมลลานี โจแฮนส์สัน) ทำหน้าที่เป็นผู้จัดการส่วนตัวให้กับสการ์เลตต์ สการ์เลตต์ยังมีพี่น้องอีก 3 คน คือ วาเนสซา เอเดรียน และฮันเตอร์ (น้องชายฝาแฝดของสการ์เลตต์) แต่เนื่องจาก พ่อและแม่แยกทางกันไป ตั้งแต่สการ์เลตต์อายุ 13 ปี จึงทำให้เธอมีน้องชายต่างแม่อีก 1 คน คือ คริสเตียน
สการ์เลตต์มีโอกาสแสดงฝีมือทางการแสดงบนเวทีบรอดเวย์ด้วยวัยเพียง 8 ขวบ ในละครเวทีเรื่อง "Sophistry" ต่อมาเมื่อเธอจบการศึกษาจากโรงเรียนมัธยมในแมนฮัตตันในปี 2002 จึงมาสมัครเข้าเรียนต่อที่ Lee Strasberg Theatre Institute for Young People
อำมาตยาธิปไตย

อมาตยาธิปไตย อำมาตยาธิปไตย หรือ ระบบข้าราชการประจำ  เป็นการปกครองซึ่งมีขุนนางหรือข้าราชการเป็นใหญ่ ราชบัณฑิตยสถาน ให้ความเห็นเพิ่มเติมว่า คนไทยบางกลุ่มแปลความหมายของคำนี้ผิดไปจากความหมายโดยตรงว่า เป็นการปกครองที่อำมาตย์มีอำนาจในการบริหารประเทศ
คำภาษาอังกฤษ "bureaucratic polity" บัญญัติขึ้นโดย Fred W. Riggs อดีตอาจารย์มหาวิทยาลัยแห่งรัฐฮาวาย ในหนังสือที่พิมพ์เผยแพร่ในปี พ.ศ. 2509 เป็นคำใหม่ที่ใช้แก่ประเทศไทยโดยเฉพาะ แต่ภายหลังคำนี้มีใช้แก่ประเทศอื่นด้วย เช่น อินโดนีเซีย
นักวิชาการ นักประวัติศาสตร์ เช่น ดร. ชาญวิทย์ เกษตรศิริ เคยเรียกรัฐบาลจอมพล ป. พิบูลสงคราม ว่าเป็นอำมาตยาธิปไตย หรือรัฐบาลอำนาจนิยม (authoritarianism) อย่างไรก็ตาม นักวิชาการและกลุ่มต่าง ๆ เคยยกคำนี้มาใช้แก่รัฐบาลไทยสมัยต่าง ๆ ตั้งแต่สมัยจอมพล ป. เป็นต้นมาหลายชุด
กีฬาพาราลิมปิก

กีฬาพาราลิมปิก  เป็นการแข่งขันกีฬาสำหรับคนพิการหลายประเภทจากทั่วโลก โดยอยู่ในความรับผิดชอบของคณะกรรมการพาราลิมปิกสากล (International Paralympic Committee; IPC) โดยในปัจจุบัน กีฬาพาราลิมปิกจะจัดขึ้น หลังจากการแข่งขันกีฬาโอลิมปิกสิ้นสุดลง และประเทศเจ้าภาพกีฬาโอลิมปิกครั้งนั้น ก็จะเป็นเจ้าภาพจัดแข่งขันกีฬาพาราลิมปิกด้วย
ประวัติ.
ในปี ค.ศ. 1948 ดอกเตอร์ลุดวิก กูทมัน ศัลยแพทย์ประจำโรงพยาบาลสโตก แมนเดวิลล์ ได้มีแนวคิดจัดการแข่งขันกีฬาขึ้น เพื่อเป็นการเสริมสร้างฟื้นฟูสมรรถภาพทางกายและใจ ของทหารผ่านศึกชาวอังกฤษ จากสงครามโลกครั้งที่ 2 และจัดแข่งขันอีกครั้งในปี ค.ศ. 1952 ที่อังกฤษเช่นกัน แต่ครั้งนี้มีทหารผ่านศึกชาวดัตช์ เข้าร่วมการแข่งขันด้วย ซึ่งอาจกล่าวได้ว่า เป็นการแข่งขันกีฬาคนพิการ ในระดับนานาชาติครั้งแรกของโลก
นับแต่นั้นมา ก็มีการแข่งขันระดับนานาชาติ เป็นกิจจะลักษณะต่างกรรมต่างวาระ มาเป็นระยะๆ จนถึงปี ค.ศ. 1960 ที่กรุงโรมของอิตาลี กีฬาคนพิการนานาชาติ ก็ปรับระบบเข้ามาสู่การเป็น “กีฬาโอลิมปิกคนพิการ” ด้วยการจัดในเมืองเจ้าภาพกีฬาโอลิมปิกฤดูร้อน ในปีเดียวกันเป็นครั้งแรก แต่แนวความคิดดังกล่าวก็ประสบปัญหามากมาย โดยเฉพาะปัญหาค่าใช้จ่ายบานปลายของเมืองเจ้าภาพโอลิมปิก ทำให้กีฬาคนพิการนานาชาติ ต้องแยกไปแข่งขันเองต่างหาก ตามหัวเมืองอื่นๆ ที่มีความพร้อม และเป็นไปได้มากกว่า
จนถึงปี ค.ศ. 1988 แนวความคิดดังกล่าวก็บรรลุวัตถุประสงค์ในที่สุด เมื่อคณะกรรมการโอลิมปิกสากล และสหพันธ์กีฬาคนพิการนานาชาติ (ปัจจุบันคือ คณะกรรมการพาราลิมปิกสากล) ร่วมกันขอความร่วมมือให้เจ้าภาพกีฬาโอลิมปิก รับหน้าที่เป็นเจ้าภาพกีฬาพาราลิมปิก ควบคู่ไปในปีเดียวกัน ทั้งเกมฤดูร้อน ทั้งเกมฤดูหนาว กล่าวได้ว่า กีฬาพาราลิมปิกฤดูร้อนครั้งที่ 8 ที่กรุงโซลของเกาหลีใต้ เมื่อปี ค.ศ. 1988 เป็นการเริ่มต้นกีฬาพาราลิมปิกอย่างเป็นทางการ
สัญลักษณ์และธงพาราลิมปิกเกมส์.
สัญลักษณ์ของพาราลิมปิกเกมส์ เป็นแถบโค้งสีแดง สีน้ำเงิน และสีเขียว สามแถบคล้องกัน สำหรับธงพาราลิมปิกเกมส์ เป็นพื้นสีขาว มีสัญลักษณ์พาราลิมปิกอยู่กลางผืนธง ทั้งสองเริ่มใช้ตั้งแต่เดือนเมษายน พ.ศ. 2546 และใช้กับการแข่งขันครั้งที่ 12 เมื่อปี พ.ศ. 2547 เป็นคราวแรก
รุ่ง แก้วแดง

รุ่ง แก้วแดง (1 มิถุนายน พ.ศ. 2487 -) นักการศึกษาชาวไทย อดีตรัฐมนตรีช่วยว่าการกระทรวงศึกษาธิการ ในรัฐบาลของพันตำรวจโททักษิณ ชินวัตร (11 มีนาคม พ.ศ. 2548 ถึง 19 กันยายน พ.ศ. 2549)
การศึกษา.
รุ่ง แก้วแดง หรือ ดร.รุ่ง แก้วแดง สำเร็จการศึกษาระดับปริญญาตรี สาขาการศึกษา จากมหาวิทยาลัยศรีนครินทรวิโรฒ ปทุมวัน พ.ศ. 2511 ระดับปริญญาโท สาขารัฐประศาสนศาสตร์ จากสถาบันบัณฑิตพัฒนบริหารศาสตร์ พ.ศ. 2521 และระดับปริญญาเอก สาขาบริหารการศึกษา จากมหาวิทยาลัยนิวยอร์ก สหรัฐอเมริกา พ.ศ. 2533
ดร.รุ่ง แก้วแดง ยังได้รับปริญญากิตติมศักดิ์ ดุษฎีบัณฑิตกิตติมศักดิ์ จากมหาวิทยาลัยมหาสารคาม ในปี พ.ศ. 2542 อีกด้วย
ประวัติการทำงาน.
ดร.รุ่ง แก้วแดง เริ่มรับราชการในสังกัดกระทรวงศึกษาธิการ จนก้าวหน้าในหน้าที่การงาน และได้รับการแต่งตั้งให้ดำรงตำแหน่งสำคัญในกระทรวงหลายตำแหน่ง อาทิ รองเลขาธิการคณะกรรมการการประถมศึกษาแห่งชาติ เลขาธิการคณะกรรมการการศึกษาเอกชน รองปลัดกระทรวงศึกษาธิการ เลขาธิการคณะกรรมการวัฒนธรรมแห่งชาติ อธิบดีกรมการศึกษานอกโรงเรียน เลขาธิการคณะกรรมการการศึกษาแห่งชาติ และตำแหน่งเลขาธิการสภาการศึกษา
ด้านงานการเมือง ดร.รุ่ง แก้วแดง ได้รับกรรมการในคณะกรรมการวิสามัญศึกษาปัญหาจังหวัดชายแดนภาคใต้ ในปี พ.ศ. 2533
และตำแหน่งผู้ช่วยรัฐมนตรีประจำสำนักนายกรัฐมนตรี ในปี พ.ศ. 2547 และตำแหน่งรัฐมนตรีช่วยว่าการกระทรวงศึกษาธิการ ในปี พ.ศ. 2548 - พ.ศ. 2549 (พ้นจากตำแหน่งเนื่องจากการรัฐประหาร 19 กันยายน พ.ศ. 2549)
ผลงานสำคัญ.
ผู้นำในการร่างพระราชบัญญัติการศึกษาแห่งชาติ พ.ศ. 2542 ซึ่งเป็นกฎหมายแม่บททางการศึกษาฉบับแรกที่นำไปสู่ "การปฏิรูปการศึกษา" ครั้งใหญ่ของประเทศไทย เพื่อให้คนไทยทุกคนได้รับการศึกษาที่มีคุณภาพมาตรฐานและอย่างต่อเนื่องตลอดชีวิต โดยพระราชบัญญัติการศึกษาแห่งชาติ มีผลบังคับใช้ตั้งแต่วันที่ 20 สิงหาคม พ.ศ. 2542
เอร์ทรา เอร์ทรา เอร์ทรา

เอร์ทรา เอร์ทรา เอร์ทรา เป็นเพลงชาติของประเทศเอริเทรียอย่างเป็นทางการตั้งแต่ พ.ศ. 2536 หลังจากประเทศได้รับเอกราชจากประเทศเอธิโอเปียไม่นานนัก ประพันธ์เนื้อร้องโดย โซโลมอน เซฮายี เบรากี (Solomon Tsehaye Beraki) ทำนองโดย ไอแซค อับราฮัม เมฮาเรซกี (Isaac Abraham Meharezghi) และอารอน เตเกล เตสฟาทซิออน (Aron Tekle Tesfatsion) 
คำว่าเอร์ทรา (ኤርትራ) คือชื่อของประเทศเอริเทรียในภาษาทีกรินยา
ประวัติเพลงชาติ.
โดยเพลงถูกแต่งโดยกวี โซโลมอน เซฮายี เบรากี (Solomon Tsehaye Beraki). เดิมทีเนื้อร้องถูกเขียนขึ้นในปี พ.ศ. 2529 แต่ โซโลมอน เซฮายี เบรากี ตัดสินใจปรับปรุงใหม่เนื้อร้องใหม่ในปี พ.ศ. 2536 หลังจากที่เอริเทรียได้อิสรภาพ. โดยทำนองเพลงชาตินั้นได้แต่งในปี พ.ศ. 2528- พ.ศ. 2529 โดยนักดนตรีออร์แกน ไอแซก อับราฮัม เมฮาเรซกี (Isaac Abraham Meharezghi) (สามารถสะกดชื่อเป็นคำว่า ไอซาก (lsaq) ก็ได้) โดยเขาเป็นสมาชิกคณะวัฒนธรรมกลุ่มแนวร่วมเสรีภาพประชาชนเอริเทรีย.
โครม

โครม (Chrome) อาจหมายถึง
เกมและการ์ตูน.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ภาษาละมาม

ภาษาละมาม (Lamam) มีผู้พูด 1,000 คน (พ.ศ. 2524) ในประเทศกัมพูชา ใกล้กับชายแดนเวียดนามทางตะวันออกเฉียงเหนือ ใกล้เคียงกับภาษาบัฮนัร ภาษาตำปวน ภาษาอาลัก จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบัฮนัร
วิลเลียม ไฮเน็ค

วิลเลียม เอ็ลล์วู๊ด ไฮเน็ค  หรือเป็นที่รู้จักอย่างทั่วไปว่า บิล ไฮเน็ค นักธุรกิจสัญชาติไทยเชื้อสายอเมริกัน ผู้ก่อตั้ง เครือบริษัท ไมเนอร์ อินเตอร์เนชั่นแนล หนึ่งในกลุ่มบริษัทด้านการบริการที่ใหญ่ที่สุดในภูมิภาคเอเชียแปซิฟิก ซึ่งปัจจุบันดำรงตำแหน่งประธานกรรมการ 
ไฮเน็คเกิดที่สหรัฐอเมริกา เมื่อ ค.ศ. 1949 ต่อมาเขาและครอบครัวย้ายมายังกรุงเทพในปี 1963 ซึ่งก่อนหน้านั้นเขาอาศัยอยู่ทั้งในญี่ปุ่น, ฮ่องกง และมาเลเซีย บิดาของเขาเป็นนายทหารในกองทัพสหรัฐอเมริกาซึ่งต่อมาได้ย้ายไปทำงานด้านการต่างประเทศ มารดาของเขาทำงานเป็นนักข่าวของนิตยสารไทม์ประจำภูมิภาคเอเชียแปซิฟิก เขาได้โอนสัญชาติมาเป็นพลเมืองไทยเมื่อปี ค.ศ. 1991 โดยเป็นการถอนสัญญาติอเมริกาอย่างสมบูรณ์
ตำบลปรุใหญ่

ตำบลปรุใหญ่ เป็นตำบลแห่งหนึ่ง ตั้งอยู่ในอำเภอเมืองนครราชสีมา จังหวัดนครราชสีมา พื้นที่ทั้งหมดอยู่ในความรับผิดชอบของ เทศบาลตำบลปรุใหญ่
ประวัติ.
ตำบลปรุใหญ่เป็นตำบลหนึ่งในตำบลของอำเภอเมืองนครราชสีมาซึ่งแต่เดิมนั้นมีอาณาเขตกว้างขวางมาก ในเวลาต่อมาเมื่อปี พ.ศ. 2526 เทศบาลเมืองนครราชสีมา (ในสมัยนั้น) ได้ขยายเขตเทศบาลเข้ามาในพื้นที่ตำบลหนองจะบกและตำบลปรุใหญ่ทำให้จำนวนหมู่บ้านลดลงจาก 17 หมู่บ้านเหลือเพียง 7 หมู่บ้านและยังแบ่งพื้นที่ตำบลปรุใหญ่ออกจากกันเป็น 2 ส่วน คือพื้นที่ส่วนทิศเหนือประกอบด้วยหมู่ 1, 2, 3 และ 6 และพื้นที่ส่วนทิศใต้ มี 3 หมู่บ้านคือ หมู่ 4, 5 และ 7 
กระทรวงมหาดไทยได้ประกาศยกฐานะสภาตำบลปรุใหญ่ เป็นองค์การบริหารส่วนตำบลปรุใหญ่ เมื่อวันที่ 1 เมษายน พ.ศ. 2539 เป็นองค์การบริหารส่วนตำบลขนาดกลาง และกระทรวงมหาดไทยได้จัดให้มีการเลือกตั้งคณะกรรมการองค์การบริหารส่วนตำบลขึ้นใหม่ เมื่อวันที่ 28 เมษายน พ.ศ. 2539 และประชุมคณะกรรมการเมื่อ วันที่ 9 พฤษภาคม พ.ศ. 2539 
ปัจจุบันได้รับการยกฐานะจากองค์การบริหารส่วนตำบลปรุใหญ่เป็นเทศบาลตำบลปรุใหญ่ ตั้งแต่วันที่ 18 กรกฎาคม พ.ศ. 2551 
ที่ตั้ง อาณาเขต ประชากร.
เทศบาลตำบลปรุใหญ่ ตั้งอยู่เลขที่ 237 หมู่ 1 ตำบลปรุใหญ่ อำเภอเมืองนครราชสีมา
จังหวัดนครราชสีมา ห่างจากที่ว่าการอำเภอเมืองนครราชสีมา ประมาณ 12 กิโลเมตร มีพื้นที่ 
16.63 ตารางกิโลเมตร หรือประมาณ 10,393.75 ไร่ ประกอบไปด้วยหมู่บ้านจำนวน 7 หมู่บ้าน และมีประชากรทั้งสิ้น 10,000 คน
โดยแบ่งพื้นที่ เป็น 2 ส่วนดังนี้ 
ส่วนที่ 1.
ประกอบด้วยหมู่ 1, 2, 3 และ 6 สภาพภูมิประเทศมีลักษณะเป็นที่ราบลุ่มมีแหล่งน้ำตามธรรมชาติไหลผ่านคือ ลำปรุ ลำบริบูรณ์ ลำตะกุด และคลองตาเมืองซึ่งเป็นแหล่งน้ำที่มนุษย์สร้างขึ้นไหลผ่าน และเป็นแหล่งน้ำที่สำคัญต่อการดำรงชีพของราษฎร ประชากรส่วนใหญ่ประกอบอาชีพเกษตรกรรม โดยมีอาณาเขตติดต่อกับพื้นที่ใกล้เคียง ดังนี้
ส่วนที่ 2.
ประกอบด้วยหมู่ 4 5 และ 7 ลักษณะเป็นพื้นที่ราบเรียบมีสนามกีฬาเฉลิมพระเกียรติ 80 พรรษา 5 ธันวาคม 2550 ตั้งอยู่บริเวณตอนกลางของพื้นที่ และมีป่าไม้คือสวนรุกขชาติปรุใหญ่ อยู่ทางตอนใต้ของพื้นที่
โดยมีอาณาเขตติดต่อกับพื้นที่ใกล้เคียงดังนี้
การปกครอง.
ตำบลปรุใหญ่ แบ่งการปกครองออกเป็น 7 หมู่บ้าน คือ
การคมนาคม.
มีทางหลวงแผ่นดินหมายเลข 304 และทางหลวงแผ่นดินหมายเลข 2 (ถนนมิตรภาพสายเลี่ยงเมือง) เป็นเส้นทางหลักในการคมนาคมระหว่างตำบลกับภายนอก และมีถนนเชื่อมหมู่บ้าน ในการคมนาคมขนส่งภายในตำบล
คนนรกโหดข้างทาง

คนนรกโหดข้างทาง  เป็นภาพยนตร์เชือดเฉือนอารมณ์จากสหรัฐ นำแสดงโดย ฌอน บีน (นักแสดงจากภาพยนตร์ชุด เดอะลอร์ดออฟเดอะริงส์ และ ซีรีส์โทรทัศน์เรื่อง มหาศึกชิงบัลลังก์), โซเฟีย บุช และ แซ็คคารี่ ไนท์ตัน ผลงานกำกับภาพยนตร์โดย เดฟ เมเยอรส์ และอำนวยการสร้างโดย ไมเคิล เบย์
ระบาดนรกสาปสยองโลก

เดอะ ริปปิ้ง ระบาดนรกสาปสยองโลก ออกฉายในปี ค.ศ. 2007 กำกับโดย Stephen Hopkins ประเทศที่ผลิตโดย ประเทศสหรัฐอเมริกา ความยาวประมาณ 99 นาที
เรื่องย่อ.
แคทเธอรีน (ฮิลารี สแวงก์)อดีตมิชชันนารีคริสเตียน ผู้สูญเสียศรัทธาหลังจากครอบครัวของเธอต้องตายอย่างทารุณ และตั้งแต่นั้นมาก็กลายเป็นผู้เชี่ยวชาญซึ่งเป็นที่รู้จักของโลกด้านปรากฏการณ์ท้าทายความเชื่อในศาสนา ในระหว่างสอบสวนเมืองเล็กๆ 
แห่งในหลุยเซียน่าที่ถูกคุกคามจากสิ่งที่ดูเหมือนโรคระบาดในไบเบิล เธอตระหนักว่าวิทยาศาสตร์ไม่มีคำอธิบายต่อสิ่งที่เกิดขึ้น และเธอจะต้องเรียกศรัทธาคืนมาเพื่อต่อสู้กับพลังมืดที่กำลังเข้าครอบงำเมืองนี้
อรรฆวิทยา

อรรฆวิทยา, อัคฆวิทยา หรือ คุณวิทยา  คือสาขาหนึ่งของวิชาปรัชญา เป็นการศึกษาปัญหาที่เกี่ยวกับค่านิยมหรือคุณค่า คุณค่าเป็นนามธรรมอันเกิดจากการประเมินข้อเท็จจริงทางวิทยาศาสตร์ธรรมชาติและวิทยาศาสตร์สังคม ข้อเท็จจริงเป็นเพียงปรากฏการณ์หรือพฤติกรรมที่สามารถรับรู้ได้ด้วยประสาทสัมผัส ส่วนคุณค่ามีลักษณะที่อาศัยข้อเท็จจริงว่าควรจะเป็นอย่างไร และทำไมจึงเป็นเช่นนั้น คุณค่าเกิดจากการประเมินไม่ใช่การวัด เพราะคุณค่าเป็นนามธรรม คุณค่าเป็นสิ่งที่กำหนดเองไม่ได้ต้องมติของคนส่วนใหญ่ เป็นที่ยอมรับของคนส่วนมาก แบ่งย่อยเป็น 2 สาขา คือ ค่านิยมตามแนวจริยศาสตร์ และค่านิยมตามแนวสุนทรียศาสตร์
ซองกระสุน

ซองกระสุน หรือ แมกกาซีน  หรือเรียกสั้นๆ ว่า แม็ก คือที่บรรจุกระสุนไว้ภายนอกของตัวปืน สามารถบรรจุครั้งละ 4-5 นัดไปถึงหลายร้อยนัดแล้วแต่ชนิดและความเหมาะสมของการนำไปใช้ หลังจากบรรจุกระสุนลงในซองกระสุนแล้ว จะสามารถใส่ซองกระสุนในช่องใส่ของตัวปืน แล้วทำการขึ้นลำยิงได้เลยจนกว่ากระสุนจะหมดจากซอง 
ปืนแต่ละชนิดใช้ซองกระสุนต่างกันไป ในสมัยโบราณ อาวุธปืนนั้นจะต้องบรรจุทีละนัดเท่านั้น เช่น ปืนคาบศิลาที่ต้องบรรจุทางปากกระบอกปืนพร้อมกับดินระเบิดเมื่อจะทำการยิงแต่ละครั้ง แต่เมื่อมีการใช้ซองกระสุน ก็สามารถเพิ่มจำนวนกระสุนได้ทีละมากๆ และรวดเร็ว และในการรบจริง เรายังต้องพกซองกระสุนติดตัวคราวละหลายๆ ซองอีกด้วย สำหรับของเด็กเล่น
ปืน BB จะใช้ซองกระสุนที่มีรูปลักษณ์เหมือนจริง แต่เนื่องด้วยกระสุนมีขนาดเล็กกว่าปืนจริงจึงใส่ได้จำนวนมากกว่า เช่น M4A1 จริง ซองกระสุนยาวมาตรฐานคือขนาดบรรจุ 30 นัด แต่ในซองกระสุนยาวมาตรฐานของปืน BB บรรจุได้มากถึง 400 นัด และนักเล่น BB ก็ไม่ทิ้งโอกาสที่จะขนกระสุนคราวละหลายร้อยนัดในซองกระสุนหลายซองเข้าสู่สมรภูมิเพื่อความได้เปรียบคู่ต่อสู้นั่นเอง
อังการา

อังการา  เป็นเมืองหลวงของประเทศตุรกีและเป็นเมืองหลวงของจังหวัดอังการา　อังการาเป็นเมืองที่ใหญ่เป็นอันดับสองรองจากอิสตันบูล ตั้งอยู่ในจังหวัดอังการาอยู่ที่ระดับความสูงเฉลี่ย 938 เมตร มีประชากรประมาณ 3.9 ล้านคน
อังการาตั้งอยู่บริเวณกลางคาบสมุทรอานาโตเลีย จึงเป็นเมืองที่มีความสำคัญทั้งทางธุรกิจและอุตสาหกรรม เป็นศูนย์กลางของรัฐบาลตุรกี และเป็นที่ตั้งของสถานทูตประเทศต่าง ๆ อังการายังเป็นศูนย์กลางของทางหลวงและเส้นทางรถไฟทำให้เป็นศูนย์กลางของการค้าขาย สินค้าที่มีชื่อเสียงของเมืองคือผลิตภัณฑ์จากขนโมแฮร์ที่ได้จากแพะอังโกรา ขนอังโกราที่ได้จากกระต่ายอังโกรา แมวอังโกรา ลูกแพร์ น้ำผึ้ง และองุ่นท้องถิ่น 
ตัวเมืองประกอบด้วยส่วนที่เรียกว่า "อูลุส" ซึ่งเป็นเมืองเก่าที่ถูกสร้างขึ้นตั้งแต่ก่อนยุคจักรวรรดิออตโตมัน และ "เยนีเชฮีร์" ซึ่งเป็นเมืองใหม่ที่ถูกสร้างขึ้นตามแผนการสร้างเมืองของรัฐบาลสาธารณรัฐตุรกี แต่การพัฒนาเศรษฐกิจหลังสงครามโลกครั้งที่สองทำให้มีผู้คนจำนวนมากหลั่งไหลเข้ามาปักหลักบริเวณพื้นที่รอบนอกเมืองและเกิดบ้านเรือนที่ถูกสร้างขึ้นอย่างไม่มีระเบียบเป็นจำนวนมาก
ประวัติศาสตร์.
การตั้งรกรากบริเวณเมืองอังการาครั้งแรกเกิดขึ้นตั้งแต่ยุคสำริดโดยชาวฮิตไทต์ โบราณวัตถุที่ค้นพบบริเวณเมืองแสดงให้เห็นว่าชาวฮิตไทต์เรียกเมืองนี้ว่า "อังกูวัช" ตั้งแต่ก่อนปี 1200 ก่อนคริสตกาล เมืองอังการาเริ่มขยายตัวและมีความสำคัญมากขึ้นในสมัยของฟรีเจียตั้งแต่ปี 1000 ก่อนคริสตกาล เพราะมีการอพยพจากเมืองกอร์เดียนซึ่งเป็นเมืองหลวงของฟรีเจีย หลังเกิดแผ่นดินไหวรุนแรง พวกฟรีเจียยกย่องกษัตริย์มิดาสของตนว่าเป็นผู้ก่อตั้งเมืองขึ้น แต่เพาซาเนียส นักภูมิศาสตร์ชาวกรีกได้กล่าวไว้ว่าเมืองนี้มีอายุเก่าแก่กว่านั้นมากนัก
การขยายเมืองครั้งสำคัญอีกครั้งเกิดขึ้นโดยชาวกรีกจากเมืองพอนตอสซึ่งพัฒนาเมืองนี้ให้เป็นศูนย์กลางการค้าขายสินค้าระหว่างท่าเรือทะเลดำและครีเมียทางเหนือ กับอัซซีเรีย ไซปรัส และเลบานอนทางใต้ และกับจอร์เจีย อาร์มีเนีย และเปอร์เซียทางตะวันออก ในสมัยนั้น เมืองอังการาได้ชื่อว่า อังกีรา (Áγκυρα) ซึ่งแปลว่าสมอเรือในภาษากรีก
การคมนาคม.
สนามบินหลักของอังการาคือสนามบินนานาชาติเอเซนโบกาซึ่งตั้งอยู่ทางตะวันออกเฉียงเหนือของเมือง สถานีรถไฟอังการา การี ของการรถไฟตุรกี  เป็นสถานีสำคัญที่เชื่อมระหว่างภาคตะวันตกและตะวันออกของประเทศเข้าด้วยกัน รถไฟด่วนที่จะเชื่อมระหว่างอังการาและอิสตันบูลเริ่มสร้างตั้งแต่ปี 2003 และมีกำหนดจะแล้วเสร็จในปี 2008 
รถประจำทางระหว่างเมืองของอังการา เป็นส่วนสำคัญของเครือข่ายรถประจำทางซึ่งครอบคลุมเมืองใกล้เคียงทั้งหมด
ฟอร์เรสท์ กัมพ์ อัจฉริยะปัญญานิ่ม

ฟอร์เรสท์ กัมพ์ อัจฉริยะปัญญานิ่ม (Forrest Gump) เป็นภาพยนตร์แนวชีวิต - เบาสมอง ที่ออกฉายใน ค.ศ. 1994 แสดงนำโดย ทอม แฮงส์ ที่ประสบความสำเร็จมากเรื่องหนึ่ง ภาพยนตร์เรื่องนี้ สร้างจากนิยายเรื่อง Forrest Gump ที่แต่งโดย วินส์ตัน กรูม (Winston Groom)
ภาพยนตร์เรื่องนี้ ได้รับการจัดอันดับเป็นภาพยนตร์อเมริกันที่สุดตลอดกาล อันดับที่ 71 ทำรายได้กว่า 677 ล้านดอลลาร์สหรัฐ ซึ่งเทียบเท่าเงินกว่า 989 ล้านดอลลาร์สหรัฐในปัจจุบัน ซึ่งมีเพียงภาพยนตร์อมตะอย่างเรื่อง ไททานิก, เดอะลอร์ดออฟเดอะริงส์, แฮร์รี่ พอตเตอร์ ที่เอาชนะยอดนี้ได้
ดรุโณวาท

ดรุโณวาท เป็นหนังสือพิมพ์ฉบับแรกของคนไทยที่เผยแพร่แก่ประชาชน และดำเนินการโดยคนไทย เริ่มออกฉบับแรกเมื่อ 7 กรกฎาคม พ.ศ. 2417 พิมพ์ถึงปี 2418 (พิมพ์ได้ 1 ปีเท่านั้น) ชื่อหนังสือมีความหมายว่า "โอวาทหรือคำสอนของคนหนุ่ม" โดยพระเจ้าบรมวงศ์เธอ พระองค์เจ้าเกษมสันต์โสภาคย์ กรมหลวงพรหมวรานุรักษ์ ทรงเป็นเจ้าของและบรรณาธิการ ตีพิมพ์ที่โรงพิมพ์ในวังของพระองค์ ถนนเจริญกรุง ใกล้ประตูใหญ่วัดสระเกศ 
ดรุโณวาทมีลักษณะเป็นหนังสือ/นิตยสาร/วารสาร/หนังสือพิมพ์ เป็นรายสัปดาห์ ออกวันอังคาร ราคาปีละ 8 บาท ถ้าส่งถึงบ้าน 10 บาท หกเดือนราคา 5 บาท ส่งถึงบ้าน 6 บาท 2 สลึง สามเดือนราคา 3 บาท ส่งถึงบ้าน 4 บาท ขายปลีกฉบับละ 1 สลึง 1 เฟื้อง
เนื้อหาในเล่มมีข่าวต่างประเทศ บางเรื่องที่เกี่ยวกับราชการบ้าง หนังสือสุภาษิตเครื่องสอนใจ และตำราการแสดงแบบแผนวิชาต่าง ๆ จดหมายเหตุเล็กน้อย มีเรื่องอ่านเล่นได้แก่ โคลงกลอน รามเกียรติ์ และนิทานสั้น ๆ เช่น นิทานไตรยภูมิ เรื่องหมาลักขนม เรื่องกระต่ายกับกบ เป็นต้น
ครัฟท์แวร์ค

ครัฟท์แวร์ค  เป็นวงดนตรีอิเล็กทรอนิกส์วงแรก ๆ จากเมืองดึสเซลดอร์ฟ ประเทศเยอรมนี ก่อตั้งในปี 1970 โดยรัลฟ์ ฮึทเทอร์ และฟลอเรียน ชไนเดอร์
ครัฟท์แวร์คถือเป็นวงสำคัญวงหนึ่งที่สร้างสรรค์เพลงแนวอิเล็กทรอนิกส์อย่างหนึ่งที่พัฒนาขึ้นในเยอรมนี วงอยู่สังกัดอีเอ็มไอ คราฟต์แวร์คถือเป็นวงอิเล็กทรอนิกส์วงแรกที่ได้ทำสัญญากับค่ายใหญ่ ถึงแม้ว่าวงจะไม่ประสบความสำเร็จด้านการตลาด จนกระทั่งวงดนตรี วงรุ่นอิเล็กทรอนิกส์ใหม่ สร้างกระแสแนวอิเล็กทรอนิกส์ให้เกิดขึ้นในช่วงคริสต์ทศวรรษ 1980 และได้รับการสืบทอดมาจากแนวดนตรีของครัฟท์แวร์ค ต่อมา มีการพัฒนาไปสู่แนวดนตรีใหม่ ๆ อย่างเทคโน, อิเล็กโทร, อิเล็กโทรป็อป โดยเพลงดังของเขาได้ถูกนำมาทำใหม่บ่อยที่สุด และหลายเวอร์ชันคือเพลง das Model เช่นโดย Rammstein เป็นต้น
พระนางมาทรี

พระนางมาทรี  เป็นพระขนิษฐาของราชาศัลยะ แห่งแคว้นมัทระ และเป็นชายาคนรองของท้าวปาณฑุ โดยมเหสีเอก คือ พระนางกุนตี นั่นเอง
เมื่อคราวที่ปาณฑุเสด็จประพาสป่าและยิงกวางสองผัวเมียซึ่งเป็นพราหมณ์แปลงกายมาร่วมประเวณีกัน ก่อนตายพรามหณ์กวางก็ได้สาปแช่งท้าวปาณฑุ ว่าหากเกิดพิศวาสอย่างร่วมประเวณีก็จงตายทันที ปาณฑุสลดใจจึงขอสละราชสมบัติขอลาบวช ซึ่งมเหสีทั้งสองขอตามไปด้วย
ระหว่างอยู่ในป่า กุนตีได้ร่ายมนตร์ที่ได้รับจากฤๅษีทุรวาส เชิญเทพเจ้ามาประทานโอรสถึง 3 พระองค์ และสอนมนตร์ดังกล่าวให้มาทรี ซึ่งนางได้เชิญพระอัศวินฝาแฝดมาประทานโอรสแฝดแก่นาง คือ นกุล และ สหเทพ
จากนั้นไม่นานปาณฑุเกิดอารมณ์พิศวาสอยากร่วมรักกับมาทรี เป็นเหตุให้ปาณฑุสิ้นใจตายตามคำสาป มาทรีคิดว่าอาจเป็นตราบาปจึงเข้ากองไฟตายตามสวามีในพิธีเผาศพด้วย
ท้าววิทูร

วิทูร  เป็นโอรสคนที่ 3 ในนามของวิจิตรวีรยะ ที่จริงแล้วเกิดจากการทำพิธีนิโยคของฤๅษีวยาสและนางกำนัลปาริศรามี เป็นผู้มีสติปัญญาล้ำเลิศ ดำรงตำแหน่งมหามนตรีแห่งกรุงหัสตินาปุระ มีพี่ชาย 2 องค์ คือท้าวธฤตราษฎร์และท้าวปาณฑุ วิทูรจึงเป็นอาของปาณฑพและเการพด้วย
วิทูรเป็นผู้ทรงคุณธรรม เนื่องจากวิทูรเป็นอวตารของพระธรรมเทพหรือพระยม เนื่องจากพระยมทรงถูกพระฤๅษีมาณฑวยะสาปให้มาเกิดเป็นบุตรของนางกำนัล
ท้าวธฤตราษฎร์

ท้าวธฤตราษฎร์ เป็นโอรสในนามของวิจิตรวีรยะและอัมพิกา แต่ที่จริงเป็นบุตรของฤๅษีวยาส กับการนิโยคกับอัมพิกา จึงได้บุตรชายชื่อ ท้าวธฤตราษฎร์ ผู้มีนัยน์ตาบอด พระองค์มีมเหสีชื่อ พระนางคานธารีและมีบุตร 100 คนและธิดา 1 องค์ เรียกว่า เการพ และมีบุตรกับนางสนม 1 คนคือ ยุยุตสุ
ท้าวธฤตราษฎร์ เป็นผู้สำเร็จราชการแห่งกรุงหัสตินาปุระ เป็นคนอ่อนไหว ใจโลเล และลำเอียง ไม่อบรมสอนสั่งลูก จึงเป็นเหตุให้ทุรโยธน์มีใจชั่วร้าย กระทำเลวร้ายต่อฝ่ายปาณฑพ และเป็นเหตุให้เกิดสงครามมหาภารตะขึ้น
เมริล สตรีป

เมริล สตรีป (เกิด 22 มิถุนายน ค.ศ. 1949) เป็นนักแสดงหญิงชาวอเมริกันผู้ประสบความสำเร็จอย่างงดงามบนเวทีออสการ์ เธอมีผลงานทั้งละครเวที โทรทัศน์ และภาพยนตร์ มากกว่า 80 เรื่อง และอยู่ในวงการบันเทิงมากกว่า 40 ปี เธอถือเป็นนักแสดงหญิงเพียงไม่กี่คนของโลกที่จัดอยู่ใน 1 ใน 10 นักแสดงหญิงยอดเยี่ยมที่สุดตลอดกาล เธอได้รับการขนานนามว่าเป็น "เจ้าแม่เเห่งวงการฮอลลีวู้ด" ต่อจาก เบตตี เดวิส
เมริลจบปริญญาตรีจากวิทยาลัย Vassa และปริญญาโทด้านการละครจากมหาวิทยาลัยเยล และปริญญาเอกจากวิทยาลัยดาร์ตมัธ
เมริลได้รับบทวิจารณ์และมีผลงานโฆษณาเข้ามามากมายหลังจากผลงานการแสดงในภาพยนตร์เรื่อง "The Deer Hunter" ที่แสดงคู่กับรอเบิร์ต เดอ นิโร ซึ่งเธอถูกเสนอชื่อขึ้นชิงรางวัลออสการ์จากบทบาทในภาพยนตร์เรื่องนี้เป็นครั้งแรกในชีวิต และในภาพยนตร์เรื่อง "Kramer vs. Kramer" ที่แสดงคู่กับ ดัสติน ฮอฟแมน ซึ่งเธอได้รางวัลออสการ์รางวัลแรกจากภาพยนตร์เรื่องนี้เอง
เมริล สตรีปเป็นหนึ่งในนักแสดงเพียงไม่กี่คนที่ได้รับรางวัลจาก 4 เวทีหลัก คือ รางวัลออสการ์, รางวัลลูกโลกทองคำ, รางวัลสมาคมนักแสดงภาพยนตร์และโทรทัศน์ และรางวัลแบฟตา โดยเธอได้รับรางวัลออสการ์ 3 รางวัล, รางวัลเทศกาลภาพยนตร์กาน 1 รางวัล, รางวัลลูกโลกทองคำ 8 รางวัล, รางวัลสมาคมนักแสดงภาพยนตร์และโทรทัศน์ 2 รางวัล, ขึ้นชิงรางวัลแกรมมี 4 รางวัล, รางวัลเอมมี 2 รางวัล, รางวัลแบฟตา 2 รางวัล, และขึ้นชิงรางวัลโทนี นอกจากนี้ เมริล สตรีป ยังเป็นนักแสดงหญิงที่ได้รับการเสนอชื่อขึ้นชิงรางวัลออสการ์มากที่สุดในโลก รวมทั้งสิ้น 21 รางวัล(สถิติเดิมเป็นของ เบตตี เดวิส) และได้รับการเสนอชื่อขึ้นชิงรางวัลลูกโลกทองคำมากที่สุดในโลก รวมทั้งสิ้น 31 รางวัล (สถิติเดิมเป็นของ แจ็ก เลมมอน ที่ได้รับการเสนอชื่อขึ้นชิง 22 รางวัล) จากผลงานการแสดงที่มีคุณภาพ พร้อมด้วยรางวัลการันตีมากมาย เมริลจึงถือได้ว่าเป็นนักแสดงที่ยอดเยี่ยมคนหนึ่ง
ชีวิตส่วนตัว.
เมริล สตรีปพบกับ จอห์น คาแซล นักแสดงผู้รับบทเฟรโด คอร์เลโอเน ใน "เดอะก็อดฟาเธอร์" และ "เดอะก็อดฟาเธอร์ ภาค 2" และหมั้นกันในปี ค.ศ. 1976 ทั้งคู่เคยร่วมงานกันในภาพยนตร์เรื่อง "เดอะ เดียร์ฮันเตอร์" กำกับโดยไมเคิล ชิมิโน ก่อนคาแซลจะเสียชีวิตด้วยโรคมะเร็งกระดูก เมื่อวันที่ 12 มีนาคม ค.ศ. 1978
เมริลแต่งงานกับประติมากร ดอน กัมเมอร์ ตั้งแต่เดือนกันยายน ค.ศ. 1978 จนถึงปัจจุบัน มีบุตรด้วยกัน 4 คน
โบฮีเมีย

โบฮีเมีย  เป็นดินแดนในประวัติศาสตร์ของยุโรปกลาง
กินเนื้อที่สองในสามทางตะวันตกของดินแดนเช็ก ซึ่งปัจจุบันคือประเทศเช็กเกีย
ในความหมายที่กว้างกว่านั้น ในบางครั้งยังใช้เรียกเขตแดนเช็กทั้งหมด รวมถึงมอเรเวียและเช็กไซลิเซีย โดยเฉพาะในบริบททางประวัติศาสตร์ เช่น ราชอาณาจักรโบฮีเมีย
ตุ๊กตาแป้งปั้น

ตุ๊กตาแป้งปั้น เป็นตุ๊กตาที่ทำขึ้นจากแป้งปั้น ซึ่งมีส่วนผสมของ แป้งขนมปังป่น แป้งข้าวเจ้า แป้งข้าวโพด กาว 
ตุ๊กตาแป้งปั้นนี้มีกำเนิดขึ้นสมัยใดยังไม่ทราบได้ ตุ๊กตาแป้งปั้นก็ถือได้ว่าเป็นการสร้างสรรค์งานศิลปะแขนงปฏิมากรรม ซึ่งจะนิยมที่ถ่ายทอดออกมาโดยอาศัยความนิยมที่เกิดขึ้นในสมัยนั้น อาทิ พวกยอดมนุษย์ พวกตัวการ์ตูนต่างๆ
ปัจจุบันตุ๊กตาแป้งปั้นยังได้รับความนิยมเพียงคนบางกลุ่มเท่านั้น ในประเทศไทยมีผู้ทำตุ๊กตาแป้งปั้นอยู่ไม่กี่ราย ส่วนใหญ่จะเป็นสินค้าของกลุ่มโอท็อป ซึ่งนิยมซื้อหาให้เป็นของขวัญของฝากและของที่ระลึก
ประเภทการปั้น
โอยูกันดา แลนด์ออฟบิวที

"โอยูกันดา แลนด์ออฟบิวที" (- ยูกันดา ดินแดนแห่งความงดงาม) เป็นชื่อเพลงชาติของประเทศยูกันดา ประพันธ์เนื้อร้องและทำนองโดย จอร์จ วิลเบอร์ฟอส คาโกมา (George Wilberforce Kakoma) เพลงนี้เริ่มใช้เป็นเพลงชาติยูกันดามาตั้งแต่ พ.ศ. 2506 หลังจากประเทศได้รับเอกราชจากสหราชอาณาจักรไม่นาน โดยมีความยาวห้องเสียงถึง 8 บาร์ เป็นเพลงชาติที่สั้นที่สุดในโลก. ต่อมาได้มีการแปลเนื้อร้องเป็นภาษาต่างๆ ที่ใช้เป็นภาษาหลักในยูกันดา 25ภาษา .
โรบินยู

ร็อบซง จี โซซา  หรือที่รู้จักกันในชื่อ โรบิญญู  หรือ โรบินโญ นักฟุตบอลอาชีพชาวบราซิล เกิดที่เมืองเซาวีเซนตี  รัฐเซาเปาลู เขาเคยเป็นผู้เล่นให้กับซังตุส, สโมสรฟุตบอลเรอัลมาดริด, สโมสรฟุตบอลแมนเชสเตอร์ซิตี และ สโมสรฟุตบอลเอซีมิลาน
สภาเด็กและเยาวชนจังหวัดอุทัยธานี

สภาเด็กและเยาวชนจังหวัดอุทัยธานี (Uthaithani Youth Council) เป็นองค์กรเครือข่ายเชื่อมโยงกลุ่มเด็กและเยาวชนในจังหวัดอุทัยธานีที่มีการดำเนิน งานในด้านต่าง ๆ เข้าด้วยกันอย่างเป็นระบบ เพื่อแสวงหาแนวทางในการส่งเสริมและพัฒนาเด็กและเยาวชนภายในจังหวัดอุทัยธานี ภายใต้หลักการ “เด็กนำผู้ใหญ่หนุน” ซึ่งในปัจจุบันนี้สภาเด็กและเยาวชนจังหวัดอุทัยธานีเป็นองค์กรนิติบุคคล ภายใต้พระราชบัญญัติส่งเสริมการพัฒนาเด็กและเยาวชนแห่งชาติ พุทธศักราช 2550 โดยสภาเด็กและเยาวชนจังหวัดอุทัยธานีมีสำนักงานตั้งอยู่ที่ศาลากลางจังหวัดอุทัยธานี (สำนักงานพมจ.) อำเภอเมือง จังหวัดอุทัยธานี 
สามารถเข้ามเว็บไซต์ของ สภาเด็กและเยาวชนจังหวัดอุทัยธานีได้ที่ http://www.Uthaiteen.com 
สภาเด็กและเยาวชนอำเภอในจังหวัดอุทัยธานี.
-สภาเด็กและเยาวชนอำเภอเมืองอุทัยธานี
-สภาเด็กและเยาวชนอำเภอบ้านไร่
-สภาเด็กและเยาวชนอำเภอลานสัก
-สภาเด็กและเยาวชนอำเภอทัพทัน
-สภาเด็กและเยาวชนอำเภอสว่างอารมณ์
-สภาเด็กและเยาวชนอำเภอห้วยคต
-สภาเด็กและเยาวชนอำเภอหนองฉาง
-สภาเด็กและเยาวชนอำเภอหนองขาหย่าง
นายสถาพร ฉวีกุลมหันต์.
นายสถาพร ฉวีกุลมหันต์ (บี)
อดีตประธานสภาเด็กและเยาวชนจังหวัดอุทัยธานี และอดีตนายกสโมสรเยาวชนคนรุ่นใหม่ NGC
จบการศึกษาจาก โรงเรียนบรรหารแจ่มใสวิทยา๓ และ มหาวิทยาลัยรามคำแหง 
เว็บไซต์สภาเด็กและเยาวชนจังหวัดอุทัยธานี http://www.Uthaiteen.com 
เว็บไซต์สโมสรเยาวชนคนรุ่นใหม่ http://www.NGCThai.co.cc
ทวน

ทวน เป็นอาวุธด้ามที่มีด้ามทำจากไม้ หัวแหลม ที่หัวอาจเป็นแหลมที่ตัวด้ามยู่แล้ว อย่างเช่นทวนที่กำจัดความชื้นออกแล้ว หรืออาจทำจากวัสดุทนทาน เช่น หินเหล็กไฟ หินออบซิเดียน เหล็ก เหล็กกล้า หรือสัมฤทธิ์ รัดที่ปลายด้าม ทวนแบบที่พบได้ทั่วไปสำหรับล่าสัตว์หรือต่อสู้จะมีหัวทวนโลหะรูปสามเหลี่ยม สี่เหลี่ยมขนมเปียกปูน หรือใบไม้ หัวขอทวนล่าปลาจะมีเงี่ยงหรือขอบคล้ายฟันเลื่อย ทวนสามารถแบ่งเป็นสองประเภทกว้าง ๆ ได้แก่ ประเภทที่ออกแบบให้แทงในการต่อสู้ระยะประชิด และประเภทที่ออกแบบให้ขว้าง (มักหมายถึง หอกซัด)
ทวนถูกใช้ตลอดประวัติศาสตร์ของมนุษย์ทั้งใช้ล่าสัตว์และตกปลา และเป็นอาวุธ ทวน เช่นเดียวกับขวาน มีด และตะบอง เป็นเครื่องมือสำคัญที่สุดในยุคแรก ๆ และพัฒนาโดยมนุษย์ยุคแรก เมื่อใช้เป็นอาวุธ อาจถือด้วยมือเดียวหรือสองมือ ทวนใช้ในสงครามทุกสงครามจนถึงสมัยใหม่ และเป็นไปได้ว่าเป็นอาวุธที่ใช้มากที่สุดในประวัติศาสตร์
ภารกิจโหด แฝงตัวโค่นเจ้าพ่อ

ภารกิจโหด แฝงตัวโค่นเจ้าพ่อ  คือหนังอาชญากรรมในปี 2006 กำกับโดยมาร์ติน สกอร์เซซี แสดงนำโดยลีโอนาโด ดิคาปริโอ และ แจ็ค นิโคลสัน เป็นการรีเมคภาพยนตร์ฮ่องกงเรื่อง "สองคนสองคม" ที่ฉายในปี 2002 โดยได้รางวัลดังที่สำคัญต่อไปนี้
คน...ผวา

คน...ผวา  is a 2004 เป็นภาพยนตร์ดรามาอาชญากรรมใน ค.ศ. 2004 ที่กำกับโดยพอล แฮกกิส ผู้ร่วมเขียนบทและผลิตภาพยนตร์กับรอเบิร์ต มอเรสโก ภาพยนตร์ที่แฮกกิสบรรยายเองว่าเป็น "ผลงานที่สร้างแรงบันดาลใจ" ให้กับตัวเอง นำเสนอความตึงเครียดทางเชื้อชาติและสังคมในลอสแอนเจลิส และได้รับแรงบันดาลใจจากเหตุการณ์ในชีวิตจริงที่รถ Porsche ของแฮกกิสถูกจี้ใน ค.ศ. 1991 ด้านนอกร้านวิดีโอบนถนน Wilshire Boulevard
เรื่องย่อ.
คู่สามีภรรยาชาวเบรนท์วูด, ชายเปอร์เซียนเจ้าของร้านขายของ, สองตำรวจนักสืบคู่รัก, ผู้กำกับรายการโทรทัศน์ลูกครึ่งแอฟริกัน-อเมริกัน และภรรยาของเขา, ช่างทำกุญแจชาวเม็กซิกัน, โจรปล้นรถ และคู่สามีภรรยาวัยกลางคนชาวเกาหลี ชีวิตพวกเขามารวมกันอยู่ที่ ลอสแอนเจลิส และอีก 36 ชั่วโมงต่อมา ชีวิตของพวกเขาก็โคจรมาบรรจบกัน
ภาพยนตร์ที่ได้รับ การเสนอชื่อชิง หก รางวัลออสการ์ แต่สามารถคว้ามาได้ 3 รางวัล คือ ภาพยนตร์ยอดเยี่ยม ,ตัดต่อ ภาพยนตร์ยอดเยี่ยม และ บทภาพยนตร์ดั้งเดิมยอดเยี่ยม
สาวเชียร์เท้าไฟ หัวใจวี้ดบึ้ม

สาวเชียร์เท้าไฟ หัวใจวี้ดบึ้ม  ออกฉายเมื่อ พ.ศ. 2543 เป็นภาพยนตร์เรื่องนี้เป็นเรื่องราวเกี่ยวกับเชียร์ลีดเดอร์โดยตรง ที่นับได้ว่า เป็นภาพยนตร์ที่ปลุกกระแสวงการเชียร์ลีดเดอร์ในประเทศไทย นำแสดงโดยนักแสดงวัยรุ่น Kirsten Dunstและ Eliza Dushku โดย กำกับโดย Peyton Reed และเขียนบทโดย Jessica Bendinger โดยมีภาคต่อชื่อ Bring It On Again ออกมาในปี พ.ศ. 2547 ภาพยนตร์เรื่องนี้ถ่ายทำที่โรงเรียนสตรี คาโทลิกไฮ ในเมืองซานดิเอโก
เนื้อเรื่อง.
เรื่องราวของ ทอแรนส์ เป็นกัปตันทีมเชียร์ลีดเดอร์คนใหม่ของทอรอส ซึ่งเธอใฝ่ฝันที่จะเป็นมาโดยตลอด และเป็นแชมป์เชียร์ลีดเดอร์มาหลายสมัย จนกระทั่งต่อมาเธอได้รู้ว่าที่ทีมเชียร์ลีดเดอร์ของเธอเป็นแชมป์มาโดยตลอด นั่นเพราะรุ่นพี่ของเธอเป็นคนไปอัดวิดีโอจากทีม อีส คอมตัน โคลฟเวอร์ (East Compton Clovers) ซึ่งเป็นทีมชาวผิวสีที่เก่ง จากโรงเรียนเล็กๆ เมืองหนึ่ง ที่ยากจนและไม่มีทุนสนับสนุนให้พวกเขาไปแข่งเชียร์ลีดเดอร์ ในรายการ Cheerleading National Champion ซึ่งเป็นรายการที่พวกเขาใฝ่ฝันจะไปแข่งมาโดยตลอด แต่ทุกปีทีมทอรอส ก็มาคอยก้อบปี้พวกเขาทุกปี ทำให้ ไอซิส (Eliza Dushku) กัปตันทีม อีส คอมตัน โคลฟเวอร์ (East Compton Clovers) และคนในทีมไม่พอใจทีมทอรอสเป็นอย่างมาก ทอแรนส์เมื่อรู้ความจริงเธอแทบหัวใจสลาย เพราะเชียร์ลีดเดอร์เป็นชีวิตจิตใจของเธอและเธอภูมิใจกับมันมาตลอด เธอแทบจะเลิกเป็นกัปตันทีมอีกทั้งคนในทีมบางคนต้องการจะก้าวขึ้นมาเป็นกัปตันแทนเธออีกด้วย เมื่อเธอรู้ความจริงเธอเลิกก้อบปี้และหาโค้ชมาสอนเพื่อแข่งในรอบคัดเลือก เมื่อวันแข่งมาถึง ปรากฏว่าโค้ชที่มาสอน สอนซ้ำกันกับอีกหลายโรงเรียน แต่ในฐานะแชมป์เก่าทางกรรมการให้แก้ตัวได้ในรอบถัดไป ดังนั้น ทอแรนส์กับ ทุกคนจึงหาทางทุกวิถีทาง ศาสตร์ทุกศาสตร์เข้ามาประยุกต์เอง ในการแข่งขันครั้งต่อไป เพื่อพิสูจน์ว่าพวกเธอนั้นไม่ได้เก่งแต่ก้อปปี้คนอื่นเท่านั้น 
เรื่องราวของเรื่องทั้งหมด มุ่งไปที่การแข่งขันของทีมเชียร์ลีดเดอร์ทั้งสองทีม ทีมทอรอสที่ต้องการพิสูจน์ความสามารถของทีม ทีม อีส คอมตัน ที่มีความสามารถที่แท้จริงและมีความตั้งใจจริง แต่ขาดทุนที่จะส่งตัวเองไปแข่งในระดับ National เขาจะหาทุนเพื่อให้ไปแข่งขันได้อย่างไร เนื้อเรื่องประกอบไปด้วยเรื่องราวความรักของทอแรนส์ที่ไม่รู้ว่าจะเลือกใคร ส่วนการแข่งขันผลจะเป็น่เช่นไร ติดตามต่อไป